11. ฐานะการเงินและผลการดำเนินงาน

11.1 งบการเงิน

11.1.1 สรุปรายงานการสอบบัญชี

รายงานผู้สอบบัญชีรับอนุญาตที่ได้ตรวจสอบงบการเงินของบริษัทระหว่างปี 2550 ถึง 2552
สามารถสรุปได้ดังนี้

รายงานผู้สอบบัญชีสำหรับงบการเงินของบริษัทงวดบัญชีสิ้นสุด ณ วันที่ 31 ธันวาคม 2550
ซึ่งตรวจสอบโดย นายโสภณ เพิ่มศิริวัลลภ ผู้สอบบัญชีรับอนุญาตเลขทะเบียน 3182 จากบริษัท
สำนักงาน เอินส์ท แอนด์ ยัง จำกัด โดยผู้สอบบัญชีได้ให้ความเห็นอย่างไม่มีเงื่อนไขว่า
งบการเงินของบริษัทแสดงฐานะการเงิน ผลการดำเนินงาน
และกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานผู้สอบบัญชีสำหรับงบการเงินของบริษัทงวดบัญชีสิ้นสุด ณ วันที่ 31 ธันวาคม 2551
ซึ่งตรวจสอบโดย นางนงลักษณ์ พุ่มน้อย ผู้สอบบัญชีรับอนุญาตเลขทะเบียน 4172 จากบริษัท
สำนักงาน เอินส์ท แอนด์ ยัง จำกัด โดยผู้สอบบัญชีได้ให้ความเห็นอย่างไม่มีเงื่อนไขว่า
งบการเงินของบริษัทแสดงฐานะการเงิน ผลการดำเนินงาน
และกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานผู้สอบบัญชีสำหรับงบการเงินของบริษัทงวดบัญชีสิ้นสุด ณ วันที่ 31 ธันวาคม 2552
ซึ่งตรวจสอบโดย นางนงลักษณ์ พุ่มน้อย ผู้สอบบัญชีรับอนุญาตเลขทะเบียน 4172 จากบริษัท
สำนักงาน เอินส์ท แอนด์ ยัง จำกัด โดยผู้สอบบัญชีได้ให้ความเห็นอย่างไม่มีเงื่อนไขว่า
งบการเงินของบริษัทแสดงฐานะการเงิน ผลการดำเนินงาน
และกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

11.1.2 ตารางสรุปงบการเงินของบริษัท

หน่วย : ล้านบาท

  ---------------------------- ------------ -------- ----------- -------- ----------- --------
                               ตรวจสอบแล้ว                                             

  รายการงบดุล                   ณ วันที่ 31              ณ วันที่ 31             ณ วันที่ 31    
                               ธ.ค. 2550             ธ.ค. 2551            ธ.ค. 2552   

                               จำนวน        ร้อยละ    จำนวน       ร้อยละ    จำนวน       ร้อยละ

  สินทรัพย์                                                                              

  เงินลงทุนในหลักทรัพย์                                                                    

  พันธบัตร                       24,166.67    54.42    28,448.59   55.26    42,951.30   62.85

  ตั๋วเงินคลัง                     -            -        -           -        -           -

  ตั๋วเงิน                        3,667.98     8.26     4,058.37    7.88     4,695.64    6.87

  หุ้นทุน                         3,515.56     7.92     3,594.04    6.98     4,445.58    6.51

  หุ้นกู้                          7,421.76     16.71    7,422.86    14.42    7,763.77    11.36

  หน่วยลงทุน                     1,237.13     2.79     1,334.41    2.59     2,269.93    3.32

  หลักทรัพย์อื่น                    -            -        -           -        14.72       0.02

  รวมเงินลงทุนในหลักทรัพย์          40,009.11    90.09    44,858.28   87.13    62,140.93   90.93

  เงินให้กู้ยืม                                                                            

  โดยมีกรมธรรม์ประกันภัย เป็นประกัน  827.68       1.86     1,050.86    2.04     1,216.89    1.78

  โดยมีทรัพย์สินจำนองเป็นประกัน      664.64       1.50     738.24      1.43     677.77      0.99

  อื่นๆ                          9.24         0.02     12.01       0.02     12.03       0.02

  รวมเงินให้กู้                    1,501.56     3.38     1,801.11    3.50     1,906.69    2.79

  หัก: ค่าเผื่อหนี้สงสัยจะสูญ          (2.54)       -0.01    (2.67)      -0.01    (2.61)      0.00

  เงินให้กู้ยืม - สุทธิ               1,499.03     3.38     1,798.44    3.49     1,904.08    2.79

  เงินสดและเงินฝากสถาบันการเงิน    760.04       1.71     2,381.64    4.63     1,718.06    2.51

  ที่ดิน อาคารและอุปกรณ์ - สุทธิ      260.94       0.59     324.61      0.63     334.15      0.49

  เงินค้างรับเกี่ยวกับการประกันภัยต่อ   0.49         0.00     27.92       0.05     45.35       0.07

  เบี้ยประกันภัยค้างรับ              1,042.30     2.35     1,120.88    2.18     1,135.27    1.66

  รายได้จากการลงทุนค้างรับ - สุทธิ   623.73       1.40     743.42      1.44     858.65      1.26

  สินทรัพย์อื่น                                                                            

  สินทรัพย์ไม่มีตัวตน                16.59        0.04     21.11       0.04     17.82       0.03

  อื่นๆ                          197.54       0.44     205.24      0.40     185.15      0.27

  รวมสินทรัพย์                    44,409.76    100.00   51,481.53   100.00   68,339.47   100.00
  ---------------------------- ------------ -------- ----------- -------- ----------- --------

หน่วย : ล้านบาท

  ------------------------------------ ------------ -------- ----------- -------- ----------- --------
                                       ตรวจสอบแล้ว                                             

  รายการงบดุล                           ณ วันที่ 31              ณ วันที่ 31             ณ วันที่ 31    
                                       ธ.ค. 2550             ธ.ค. 2551            ธ.ค. 2552   

                                       จำนวน        ร้อยละ    จำนวน       ร้อยละ    จำนวน       ร้อยละ

  หนี้สิน                                                                                        

  เงินสำรองประกันชีวิต                     34,221.70    77.06    41,891.69   81.37    53,557.94   78.37

  เงินจ่ายตามกรมธรรม์ประกันภัยค้างจ่าย        3,310.97     7.46     3,984.06    7.74     4,680.40    6.85

  เงินค้างจ่ายเกี่ยวกับการประกันภัยต่อ          85.10        0.19     76.65       0.15     45.65       0.07

  เบี้ยประกันภัยรับล่วงหน้า                   1,699.24     3.83     1,550.81    3.01     1,417.21    2.07

  หนี้สินอื่น                                                                                       

  เงินปันผลค้างจ่าย                        1,000.00     2.25     -           0.00     -           -

  ภาษีเงินได้นิติบุคคลค้างจ่าย                 156.01       0.35     112.45      0.22     223.69      0.33

  อื่นๆ                                  857.05       1.93     847.09      1.65     1,182.99    1.73

  รวมหนี้สิน                              41,330.07    93.07    48,462.76   94.14    61,107.87   89.42

                                                                                              

  ส่วนของผู้ถือหุ้น                                                                                 

  ทุนจดทะเบียน                           1,220.00     2.75     1,220.00    2.37     1,220.00    1.79

  ทุนที่ออกและชำระแล้ว                     1,000.00     2.25     1,000.00    1.94     1,200.00    1.76

  ส่วนเกินมูลค่าหุ้น                         275.00       0.62     275.00      0.53     2,699.82    3.95

  ส่วนเกินทุนจากการเปลี่ยนแปลงมูลค่าเงินลงทุน   1,128.95     2.54     316.30      0.61     1,033.41    1.51

  กำไรสะสม - สำรองแล้วตามกฎหมาย         39.50        0.09     77.09       0.15     122.00      0.18

  กำไรสะสม - สำรองทั่วไป                 400.00       0.90     400.00      0.78     400.00      0.59

  กำไรสะสม - ยังไม่ได้จัดสรร               236.25       0.53     950.39      1.85     1,776.36    2.60

  รวมส่วนของผู้ถือหุ้น                       3,079.69     6.93     3,018.77    5.86     7,231.59    10.58

  รวมหนี้สินและส่วนของผู้ถือหุ้น                44,409.76    100.00   51,481.53   100.00   68,339.47   100.00
  ------------------------------------ ------------ -------- ----------- -------- ----------- --------

หน่วย : ล้านบาท

  -------------------------------------- ------------ -------- ----------- -------- ----------- --------
                                         ตรวจสอบแล้ว                                             

  รายการงบกำไรขาดทุน                      ปี 2550                ปี 2551               ปี 2552      

                                         จำนวน        ร้อยละ    จำนวน       ร้อยละ    จำนวน       ร้อยละ

  รายได้                                                                                         

  เบี้ยประกันภัยรับสุทธิ                        12,295.89    85.23    14,732.09   87.54    19,632.05   86.66

  รายได้จากการลงทุนสุทธิ                     1,984.95     13.76    2,430.06    14.44    2,760.07    12.18

  กำไรจากการลงทุนในหลักทรัพย์                130.76       0.91     -358.58     -2.13    235.96      1.04

  รายได้อื่น                                                                                        

  กำไรจากการขายทรัพย์สิน                    1.47         0.01     4.42        0.03     4.37        0.02

  อื่นๆ                                    13.52        0.09     21.37       0.13     21.99       0.10

  รวมรายได้                               14,426.59    100.00   16,829.36   100.00   22,654.44   100.00

  ค่าใช้จ่าย                                                                                       

  ค่าใช้จ่ายในการรับประกันภัย                                                                         

  เงินสำรองประกันชีวิตเพิ่มจากปีก่อน             6,229.75     43.18    7,670.00    45.58    11,666.24   51.50

  เงินจ่ายตามกรมธรรม์ประกันภัยที่เกิดขึ้นระหว่างปี   4,278.29     29.66    4,925.88    29.27    5,437.18    24.00

  เงินปันผลตามกรมธรรม์ประกันภัย               0.31         0.00     0.32        0.00     11.14       0.05

  ค่าจ้างและค่าบำเหน็จ                       1,787.02     12.39    1,985.49    11.80    2,501.52    11.04

  ค่าใช้จ่ายในการส่งเสริมการขาย               172.39       1.19     249.99      1.49     324.66      1.43

  ค่าใช้จ่ายในการรับประกันภัยอื่น                15.58        0.11     11.23       0.07     12.90       0.06

  รวมค่าใช้จ่ายในการรับประกันภัย               12,483.34    86.53    14,842.89   88.20    19,953.65   88.08

  ค่าใช้จ่ายในการดำเนินงาน                                                                          

  ค่าใช้จ่ายเกี่ยวกับพนักงาน                    425.64       2.95     489.76      2.91     551.04      2.43

  ค่าใช้จ่ายเกี่ยวกับอาคาร สถานที่และอุปกรณ์       101.39       0.70     108.26      0.64     121.34      0.54

  ค่าภาษีอากร                              58.58        0.41     69.96       0.42     80.40       0.35

  ค่าตอบแทนกรรมการ                        10.33        0.07     10.48       0.06     10.82       0.05

  ค่าใช้จ่ายในการดำเนินงานสาขา               47.55        0.33     53.22       0.32     59.60       0.26

  เงินสมทบสำนักงาน คปภ.                    -            0.00     27.78       0.17     38.06       0.17

  เงินสมทบกองทุนประกันชีวิต                   -            0.00     -           0.00     28.18       0.12

  ค่าใช้จ่ายในการดำเนินงานอื่น                 227.46       1.58     205.8       1.22     222.16      0.98

  รวมค่าใช้จ่ายในการดำเนินงาน                870.96       6.04     965.26      5.74     1,111.60    4.91

  ขาดทุน (กำไร) จากอัตราแลกเปลี่ยน           11.59        0.08     (7.03)      -0.04    11.68       0.05

  รวมค่าใช้จ่าย                             13,365.89    92.57    15,801.13   93.89    21,076.93   93.04

  กำไรก่อนภาษีเงินได้                        1,060.71     7.43     1,028.24    6.11     1,577.52    6.96

  ภาษีเงินได้นิติบุคคล                         290.73       2.02     276.51      1.64     391.83      1.73

  กำไรสุทธิสำหรับปี                          769.98       5.34     751.73      4.47     1,185.69    5.23
  -------------------------------------- ------------ -------- ----------- -------- ----------- --------

หน่วย : ล้านบาท

  ------------------------------------------ ------------ ------------ ------------ ------------
  รายการงบกระแสเงินสด                         ตรวจสอบแล้ว                             

                                             ปี 2549       ปี 2550       ปี 2551       ปี 2552

  กระแสเงินสดได้มา(ใช้ไป)จากกิจกรรมดำเนินงาน                                             

  เบี้ยประกันภัยรับสุทธิ                            10,090.07    11,894.90    14,299.69    19,243.32

  รายได้จากการลงทุนสุทธิ                         1,709.72     2,069.33     2,089.09     2,787.58

  รายได้อื่น                                    17.94        14.99        21.34        21.99

  เงินจ่ายตามกรมธรรม์ประกันภัยที่เกิดขึ้นระหว่างปี       (2,922.27)   (3,598.70)   (4,224.53)   (4,726.06)

  เงินปันผลตามกรมธรรม์ประกันภัย                   (0.06)       (0.31)       (0.32)       (11.14)

  ค่าจ้างและค่าบำเหน็จ                           (1,615.46)   (1,738.88)   (1,968.42)   (2,356.62)

  ค่าใช้จ่ายในการรับประกันภัยอื่น                    (135.91)     (147.45)     (268.10)     (275.88)

  ค่าใช้จ่ายในการดำเนินงาน                       (673.59)     (678.16)     (920.86)     (895.89)

  ภาษีเงินได้                                   (168.09)     (252.50)     (320.07)     (280.58)

  เงินสดสุทธิได้มาจากกิจกรรมดำเนินงาน              6,302.34     7,563.22     8,707.82     13,506.72

  กระแสเงินสดได้มา(ใช้ไป)จากกิจกรรมลงทุน                                                 

  เงินลงทุนในหลักทรัพย์                           (5,652.19)   (7,099.06)   (5,798.11)   (8,317.20)

  เงินให้กู้ยืม                                   (328.21)     (61.32)      (180.66)     (0.10)

  เงินฝากสถาบันการเงิน                          (170.00)     (30.00)      (1,245.00)   (1,295.00)

  ที่ดิน อาคารและอุปกรณ์                          (22.90)      (26.78)      (107.45)     (62.47)

  เงินสดสุทธิใช้ไปจากกิจกรรมลงทุน                  (6,173.30)   (7,217.17)   (7,331.22)   (7,084.57)

  กระแสเงินสดได้มา(ใช้ไป)จากกิจกรรมจัดหาเงิน                                              

  ออกหุ้นสามัญเพิ่มทุน                                                                    2,624.82

  เงินปันผลจ่าย                                 (200.00)     (250.00)     (1,000.00)   (314.80)

  เงินสดสุทธิได้มาจาก(ใช้ไปใน)กิจกรรมจัดหาเงิน       (200.00)     (250.00)     (1,000.00)   2,310.02

  เงินสดและรายการเทียบเท่าเงินสดเพิ่มขึ้น(ลดลง)สุทธิ   (70.96)      96.05        376.60       8,732.17

  เงินสดและรายการเทียบเท่าเงินสด ณ วันต้นงวด       534.94       463.99       285.04       661.64

  เงินสดและรายการเทียบเท่าเงินสด ณ วันสิ้นงวด       463.99       560.04       661.64       9,393.81
  ------------------------------------------ ------------ ------------ ------------ ------------

  -------------------------------------- ------- -------- -------- ---------
  ตารางสรุปอัตราส่วนทางการเงินที่สำคัญ                  2550     2551     ปี 2552

  อัตราส่วนสภาพคล่อง (LIQUIDITY RATIO)                                

  อัตราหมุนเวียนเบี้ยประกันค้างรับ               วัน      29.30    26.43    20.69

  อัตราส่วนแสดงความสามารถในการทำกำไร                                 
  (PROFITABILITY RATIO)                                            

  อัตรากำไรขั้นต้น^(/1)                      ร้อยละ   14.54    14.50    12.82

  อัตรากำไรสุทธิ                            ร้อยละ   5.34     4.47     5.23

  อัตราผลตอบแทนจากการลงทุน^(/2)            ร้อยละ   5.75     4.75     5.35

  อัตราเบี้ยประกันรับสุทธิ                      เท่า     3.86     4.83     3.83

  อัตราผลตอบแทนผู้ถือหุ้น                      ร้อยละ   24.17    24.63    23.13

  อัตราส่วนค่าใช้จ่ายในการรับประกัน^(/3)        ร้อยละ   23.15    21.80    20.12

  อัตราส่วนแสดงประสิทธิภาพในการดำเนินงาน                                
  (EFFICIENCY RATIO)                                               

  อัตราผลตอบแทนจากสินทรัพย์                  ร้อยละ   1.90     1.57     1.98

  อัตราการหมุนของสินทรัพย์                    เท่า     0.36     0.35     0.38

  อัตราส่วนวิเคราะห์นโยบายทางการเงิน                                    
  (FINANCIAL POLICY RATIO)                                         

  อัตราส่วนหนี้สินต่อส่วนของผู้ถือหุ้น               เท่า     13.42    16.05    8.45

  อัตราส่วนเงินสำรองต่อส่วนของผู้ถือหุ้น           เท่า     11.11    13.88    7.41

  อัตราส่วนเงินสำรองต่อสินทรัพย์                เท่า     0.77     0.81     0.78

  อัตราการจ่ายเงินปันผล                      ร้อยละ   129.87   17.96    30.36

  มูลค่าตามบัญชีต่อหุ้น                         บาท     3.08     3.02     5.93

  กำไรสุทธิต่อหุ้น                            บาท     0.77     0.75     1.12

  เงินปันผลต่อหุ้น                            บาท     1.00     0.14     0.30
  -------------------------------------- ------- -------- -------- ---------

หมายเหตุ /1 - อัตรากำไรขั้นต้น = (เบี้ยประกันภัยรับสุทธิ –
(เงินสำรองประกันชีวิตเพิ่มจากปีก่อน + เงินจ่ายตามกรมธรรม์ประกันภัยที่เกิดขึ้นระหว่างปี +

เงินปันผลตามกรมธรรม์ประกันภัย))/เบี้ยประกันภัยรับสุทธิ–

  /2 - อัตราผลตอบแทนจากการลงทุน = (รายได้จากการลงทุนสุทธิ +
  กำไรจากการลงทุนในหลักทรัพย์)/(เงินลงทุนในหลักทรัพย์เฉลี่ย + เงินให้กู้ยืมสุทธิเฉลี่ย +
  เงินสดและเงินฝากสถาบันการเงินเฉลี่ย)

  /3 - อัตราส่วนค่าใช้จ่ายในการรับประกัน = (ค่าจ้างและบำเหน็จ +
  ค่าใช้จ่ายในการส่งเสริมการขาย + ค่าใช้จ่ายในการรับประกันภัยอื่น +
  ค่าใช้จ่ายในการดำเนินงาน)/เบี้ยประกันภัยรับสุทธิ

11.2 คำอธิบายและการวิเคราะห์ฐานะการเงินและผลการดำเนินงาน

ในการอ่านคำอธิบายและบทวิเคราะห์ของฝ่ายจัดการเกี่ยวกับฐานะการเงินและผลการดำเนินงาน
นักลงทุนควรศึกษาข้อมูลทางการเงิน และงบการเงินของบริษัทที่ได้รับการตรวจสอบแล้ว
รวมทั้งหมายเหตุประกอบงบการเงินและข้อมูลที่นำเสนอไว้ในเอกสารฉบับนี้ประกอบ
โดยบริษัทได้จัดทำงบการเงินตามมาตรฐานการบัญชีไทย
ข้อมูลทางการเงินที่แสดงไว้ในตารางภายใต้หัวข้อนี้ เป็นข้อมูลภายใต้งบการเงินของบริษัท
การวิเคราะห์อัตราและมูลค่า รวมทั้งข้อมูลโดยเฉลี่ยในงบดุล เป็นการคำนวณจากงบดุลรายปี

11.2.1 ผลการดำเนินงาน

ภาพรวมผลการดำเนินงานที่ผ่านมา

โครงสร้างในการดำเนินธุรกิจหลักของบริษัทคือ การรับประกันชีวิต โดยที่มาของรายได้ที่สำคัญ คือ
รายได้จากเบี้ยประกันภัยรับ และรายได้จากการลงทุน

ในปี 2550 2551 และ 2552 บริษัทมีรายได้รวมเป็นจำนวน 14,426.59 ล้านบาท 16,829.36
ล้านบาท และ 22,654.44 ล้านบาทตามลำดับ ซึ่งคิดเป็นรายได้ที่เพิ่มขึ้นในปี 2551 จำนวน
2,402.77 ล้านบาท และในปี 2552 จำนวน 5,825.08 ล้านบาท
โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 16.66 และสำหรับปี 2552 ร้อยละ
34.61 โดยรายได้จากเบี้ยประกันภัยรับสุทธิยังคงมีสัดส่วนที่สูงเมื่อเทียบกับรายได้รวม
โดยคิดเป็นสัดส่วนร้อยละ 85.23 ร้อยละ 87.54 และร้อยละ 86.66 ในปี 2550 ปี 2551 และปี
2552 ตามลำดับ

สำหรับกำไรสุทธิ ในปี 2550 2551 และ 2552 มีจำนวน 769.98 ล้านบาท 751.73 ล้านบาท
และ 1,185.69 ล้านบาท ตามลำดับซึ่งคิดเป็นกำไรที่ลดลงในปี 2551 เป็นจำนวน 18.25
ล้านบาท และเพิ่มขึ้นในปี 2552 จำนวน 433.97 ล้านบาท โดยสำหรับปี 2551
คิดเป็นอัตราการเติบโตลดลงร้อยละ 2.37 และสำหรับปี 2552 เพิ่มขึ้นร้อยละ 57.73

รายได้ของบริษัท

รายได้รวมของบริษัทได้มาจาก เบี้ยประกันภัยรับ รายได้จากการลงทุน
กำไรจากการลงทุนในหลักทรัพย์ และรายได้อื่น โดยมีรายละเอียดของการเปลี่ยนแปลงดังนี้

รายได้จากเบี้ยประกันรับ

บริษัทมีรายได้จากเบี้ยประกันรับสุทธิ[1]เท่ากับ12,295.89 ล้านบาท 14,732.09 ล้านบาท และ
19,632.05 ล้านบาท ในปี 2550 ถึงปี 2552 ตามลำดับ
โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 19.82 และสำหรับปี 2552 ร้อยละ
33.26
ซึ่งการเพิ่มขึ้นของรายได้จากเบี้ยประกันรับสุทธินั้นเป็นผลมาจากการเติบโตผ่านทางช่องทางการจัดจำหน่ายผ่านช่องทางธนาคารเป็นหลัก

กราฟแสดงสัดส่วนการขายผ่านช่องทางต่างๆ ของเบี้ยประกันภัยรับรวม

[] หน่วย : ล้านบาท

ดังจะเห็นจากกราฟข้างต้น เบี้ยประกันภัยรับผ่านทางช่องทางการจัดจำหน่ายผ่านช่องทางธนาคารนั้น
มีการเพิ่มขึ้นมาอย่างต่อเนื่อง โดยรายได้จากเบี้ยประกันรับรวมผ่านช่องทางธนาคาร เท่ากับ
3,030.39 ล้านบาท 4,975.21 ล้านบาท และ 8,712.98 ล้านบาท ในปี 2550 2551 และ
2552 ตามลำดับ โดยคิดเป็นอัตราการเติบโตที่เพิ่มขึ้นสำหรับปี 2551และ 2552 ร้อยละ 64.18
และ 75.13 ทั้งนี้
เนื่องมาจากการที่บริษัทได้เริ่มขายผลิตภัณฑ์ประกันชีวิตของบริษัทผ่านช่องทางการจัดจำหน่ายผ่านธนาคารในปี
2548 จึงเป็นการขยายฐานลูกค้าไปยังกลุ่มลูกค้าของธนาคารเป็นจำนวนมาก อีกทั้ง ในปี
2552ธนาคารกรุงเทพได้ให้ความสำคัญในการทำการตลาดสำหรับผลิตภัณฑ์ประกันชีวิตอย่างเต็มที่
รวมทั้งภาวะดอกเบี้ยที่อยู่ในระดับต่ำ
ทำให้ประชาชนหันมาทำประกันชีวิตเพื่อจุดประสงค์ในการออมทรัพย์มากขึ้น
ในขณะที่เบี้ยประกันภัยรับจากช่องทางการจัดจำหน่ายผ่านตัวแทน ก็มีการเติบโตเช่นเดียวกัน
โดยรายได้จากเบี้ยประกันรับรวมผ่านทางตัวแทน เท่ากับ 8,118.73 ล้านบาท 9,282.10
ล้านบาท และ 10,397.18 ล้านบาท ในปี 2550 2551 และ 2552 ตามลำดับ
โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 14.33 และสำหรับปี 2552 ร้อยละ
12.01 ทั้งนี้เป็นผลมาจากการที่บริษัทมีการจัดหาตัวแทนประกันชีวิตเพิ่ม
รวมถึงการอบรมตัวแทนให้มีคุณภาพ การโฆษณาและจัดกิจกรรมทางการตลาด
รวมถึงการจัดกิจกรรมสังคมสัมพันธ์เพื่อให้เข้าถึงกลุ่มลูกค้าเป้าหมายในแต่ละพื้นที่

รายได้จากการลงทุนสุทธิ

นอกจากรายได้จากเบี้ยประกันรับสุทธิแล้ว บริษัทยังมีรายได้จากการลงทุน
ซึ่งเป็นรายได้จากการลงทุนในสินทรัพย์ต่างๆและจากการให้กู้ยืมเงิน ซึ่งประกอบด้วย ดอกเบี้ย
เงินปันผล เป็นต้น ทั้งนี้บริษัทมีรายได้จากการลงทุนสุทธิจำนวน 1,984.95 ล้านบาท 2,430.01
ล้านบาท และ 2,760.07 ในปี 2550 2551 และ 2552 ตามลำดับ
โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 22.42 และสำหรับปี 2552 ร้อยละ
13.58
โดยการเพิ่มขึ้นของรายได้จากการลงทุนสุทธินั้นเป็นผลมาจากฐานเงินลงทุนที่มีการขยายตัวตลอด 3
ปีที่ผ่านมาตามการขยายตัวของธุรกิจ อย่างไรก็ดี การขยายตัวของรายได้จากการลงทุนในปี 2552
ต่ำกว่าการขยายตัวของสินทรัพย์ลงทุนพอควร เนื่องจากภาวะดอกเบี้ยยังคงอยู่ในระดับต่ำจนถึงสิ้นปี
2552

กราฟแสดงสินทรัพย์ลงทุนเฉลี่ยและอัตราผลตอบแทนจากการลงทุน

  []ล้านบาท

นอกจากนี้การที่บริษัทเน้นการลงทุนในหลักทรัพย์ที่มีความเสี่ยงต่ำเป็นส่วนใหญ่ เช่น พันธบัตรรัฐบาล
พันธบัตรรัฐวิสาหกิจ เป็นต้นนั้น ทำให้บริษัทไม่ประสบปัญหาในเรื่องของการด้อยค่าของสินทรัพย์
ซึ่งอาจจะส่งผลกระทบต่อผลการดำเนินงานของบริษัท นอกจากนั้น
บริษัทเองมีนโยบายในการลงทุนให้มีระยะเวลาการลงทุนสอดคล้องกับภาระจากการเอาประกันชีวิต
เพื่อเป็นการลดความเสี่ยงในส่วนของความสามารถในการจ่ายค่าสินไหมทดแทน
และผลประโยชน์ตามกรมธรรม์อื่นๆ ให้กับลูกค้า

กำไรจากการลงทุนในหลักทรัพย์

กำไรจากการลงทุนในหลักทรัพย์นั้นเกิดจากการจำหน่าย
การโอนเปลี่ยนประเภทของเงินลงทุนในหลักทรัพย์
โดยรวมถึงกำไร(ขาดทุน)ที่ยังไม่เกิดขึ้นจากการตีราคาเงินลงทุนในหลักทรัพย์เพื่อค้า
(Unrealized gain/loss) ทั้งนี้บริษัทมีกำไรจากการลงทุนในหลักทรัพย์[2]เท่ากับ 130.76
ล้านบาท ขาดทุน 358.58 ล้านบาท และกำไร 235.96 ล้านบาท ในปี 2550 ถึงปี 2552
ตามลำดับ โดยคิดเป็นอัตราการเปลี่ยนแปลงสำหรับปี 2551 ลดลงร้อยละ 375.38 และ
เพิ่มขึ้นร้อยละ 165.80 สำหรับปี 2552
โดยสาเหตุที่กำไรจากการลงทุนในหลักทรัพย์ลดลงอย่างมากในปี 2551
เนื่องมาจากภาวะเศรษฐกิจและการเมืองส่งผลลบต่อตลาดทุน
โดยบริษัทได้ทำการจำหน่ายหุ้นทุนบางส่วนของบริษัทออกมาเพื่อป้องกันการเพิ่มขึ้นของการขาดทุนจากภาวะถดถอยของตลาดทุนที่อาจเกิดขึ้นในอนาคต
ถึงแม้จะทำให้เกิดการขาดทุนจากการลงทุนในตราสารทุน สำหรับปี 2552
บริษัทมีกำไรจากการขายตราสารหนี้ทั้งสิ้น 130.83 ล้านบาท
ส่วนหนึ่งเป็นกำไรจากการปิดสถานะของตราสารหนี้อนุพันธ์
เนื่องจากบริษัทต้องการลดความเสี่ยงสำหรับการลงทุนในสาขาของธนาคารพาณิชย์ต่างประเทศในช่วงต้นปี
นอกจากนั้น ยังมีกำไรจากการขายตราสารทุนทั้งสิ้น 78.93 ล้านบาท
เนื่องมาจากสภาวะตลาดทุนซึ่งปรับตัวดีขึ้น

หน่วย : ล้านบาท

  ------------------------- --------------- --------------- -----------------
                            ปี 2550          ปี 2551          ปี 2552

  กำไรจากตราสารทุน           126.87          (380.94)        78.93

  กำไรจากตราสารหนี้           3.89            22.37           130.83

  กำไรจากการลงทุนในหลักทรัพย์   130.76          (358.58)        209.76
  ------------------------- --------------- --------------- -----------------

ทั้งนี้บริษัทมีรายได้รวมเท่ากับ 14,426.59 ล้านบาท 16,829.36 ล้านบาท และ 22,654.44
ล้านบาท ในปี 2550 ถึงปี 2552 ตามลำดับ

ค่าใช้จ่าย

ค่าใช้จ่ายหลักในการดำเนินงานของบริษัท แบ่งออกเป็น 2 ส่วนหลัก ได้แก่
ค่าใช้จ่ายในการรับประกันภัย และค่าใช้จ่ายในการดำเนินงาน

ค่าใช้จ่ายในการรับประกันภัย

ค่าใช้จ่ายในส่วนนี้นั้น ประกอบด้วย เงินสำรองประกันชีวิตเพิ่มจากปีก่อน
เงินจ่ายตามกรมธรรม์ประกันภัยที่เกิดขึ้นระหว่างปี เงินปันผลตามกรมธรรม์ประกันภัย
ค่าจ้างและค่าบำเหน็จ ค่าใช้จ่ายในการส่งเสริมการขาย และค่าใช้จ่ายในการรับประกันภัยอื่น
โดยค่าใช้จ่ายในการรับประกันภัยนั้น มีรายละเอียดการเปลี่ยนแปลงดังนี้

ค่าใช้จ่ายในส่วนของเงินสำรองประกันชีวิตเพิ่ม

ค่าใช้จ่ายในส่วนของเงินสำรองประกันชีวิตเพิ่ม คือ
ส่วนต่างของเงินสำรองประกันชีวิตที่บริษัทต้องกันสำรองไว้รองรับกับภาระหนี้สินที่จะเกิดขึ้นจากกรมธรรม์ทั้งหมดที่บริษัทรับประกันชีวิต
รวมถึงกรมธรรม์ใหม่ที่มีการทำสัญญาในปีล่าสุด กับเงินสำรองประกันชีวิตของบริษัทในปีก่อนหน้า
โดยเงินสำรองประกันชีวิตที่เพิ่มขึ้นแสดงถึงการที่บริษัทประกันชีวิตมีการกันสำรองประกันชีวิตเพิ่มขึ้นของกรมธรรม์ที่มีผลบังคับใช้เดิมและกรมธรรม์ใหม่มากกว่ากรมธรรม์ที่มีการเรียกร้องสินไหม
ครบอายุกรมธรรม์ หรือถูกยกเลิกโดยผู้ทำประกัน
ซึ่งในกรณีดังกล่าวจะทำให้ค่าใช้จ่ายในส่วนของเงินสำรองประกันชีวิตลดลง

บริษัทมีค่าใช้จ่ายในส่วนของเงินสำรองประกันชีวิตเท่ากับ 6,229.75 ล้านบาท 7,670.00
ล้านบาท และ 11,666.24 ล้านบาท ในปี 2550 ถึงปี 2552 ตามลำดับ
โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 23.12 และสำหรับปี 2552 ร้อยละ
52.16 นอกจากนี้เมื่อคิดค่าใช้จ่ายส่วนนี้เทียบกับเบี้ยประกันภัยรับสุทธิ จะได้อัตราส่วนดังกล่าวในปี
2550 ถึงปี 2552 เท่ากับร้อยละ 50.67 ร้อยละ 52.06 และร้อยละ 59.42 ตามลำดับ
โดยการที่ค่าใช้จ่ายในส่วนนี้มีการปรับตัวสูงขึ้นนั้น
เป็นผลมาจากการเติบโตของเบี้ยประกันในอัตราที่สูงในช่วง 2-3 ปีที่ผ่านมา
โดยเฉพาะจากช่องทางธนาคาร
ซึ่งแบบประกันเป็นประเภทสะสมทรัพย์ที่มีผลประโยชน์ทางการออมสูง
ทำให้บริษัทต้องทำการกันเงินสำรองในอัตราที่สูงเมื่อเปรียบเทียบกับกรมธรรม์ประเภทที่มีผลประโยชน์ด้านความคุ้มครองสูงตามที่
คปภ. กำหนด

ค่าใช้จ่ายในส่วนของเงินจ่ายตามกรมธรรม์ประกันภัย

ค่าใช้จ่ายในส่วนของเงินจ่ายตามกรมธรรม์ประกันภัยที่เกิดขึ้นระหว่างปีประกอบด้วย
ค่าสินไหมทดแทนที่มีการจ่ายให้กับผู้รับผลประโยชน์ในกรณีที่ผู้เอาประกันประสบอุบัติเหตุหรือเสียชีวิต
และเงินผลประโยชน์ตามกรมธรรม์ประกันชีวิต เมื่อผู้เอาประกันมีอายุครบตามที่กรมธรรม์กำหนด
หรือครบช่วงเวลาที่กรมธรรม์กำหนดไว้ และค่าเวนคืนกรมธรรม์
ค่าใช้จ่ายในส่วนของเงินจ่ายตามกรมธรรม์ประกันภัยที่เกิดขึ้นระหว่างปีมีจำนวน 4,278.29
ล้านบาท 4,925.88 ล้านบาท และ 5,437.18 ในปี 2550 ถึงปี 2552 ตามลำดับ
โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 15.12 และสำหรับปี 2552 ร้อยละ
10.38 นอกจากนี้เมื่อคิดค่าใช้จ่ายส่วนนี้เทียบกับเบี้ยประกันภัยรับสุทธิ จะได้อัตราส่วนดังกล่าวในปี
2550 ถึงปี 2552 เท่ากับร้อยละ 34.79ร้อยละ 33.43 และร้อยละ 27.70 ตามลำดับ

การเพิ่มขึ้นของค่าใช้จ่ายในส่วนของเงินจ่ายตามกรมธรรม์ประกันภัยที่เกิดขึ้นระหว่างปีนั้น
เป็นผลมาจากผลการดำเนินงานของบริษัทที่มีการเจริญเติบโตที่ผ่านมา
ทั้งในส่วนของการเพิ่มขึ้นของจำนวนกรมธรรม์ประกันภัย และจำนวนทุนเอาประกันรวม
โดยเฉพาะส่วนของกรมธรรม์แบบสะสมทรัพย์ซึ่งมีสัดส่วนมากกว่าครึ่งของเบี้ยรับรวมของบริษัทและมีการจ่ายผลประโยชน์ให้กับผู้เอาประกันตั้งแต่ในปีแรกๆของสัญญาประกันชีวิต

ค่าใช้จ่ายในส่วนของค่าจ้างและค่าบำเหน็จ

ค่าใช้จ่ายในส่วนของค่าจ้างและค่าบำเหน็จประกอบด้วย
ค่าตอบแทนสำหรับตัวแทนและนายหน้านิติบุคคล
และค่าธรรมเนียมจ่ายให้กับธนาคารที่มีการจำหน่ายกรมธรรม์ผ่านช่องทางธนาคารเป็นหลัก
ค่าใช้จ่ายในส่วนของค่าจ้างและ ค่าบำเหน็จมีจำนวน 1,787.02 ล้านบาท 1,985.49 ล้านบาท
และ 2,501.52 ล้านบาท ในปี 2550 ถึงปี 2552 ตามลำดับ
โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 11.08 และเพิ่มขึ้นสำหรับปี 2552
ร้อยละ 25.99 นอกจากนี้เมื่อคิดค่าใช้จ่ายส่วนนี้เทียบกับเบี้ยประกันภัยรับสุทธิ
จะได้อัตราส่วนดังกล่าวในปี 2550 ถึงปี 2552 เท่ากับร้อยละ 14.54 ร้อยละ 13.47 และร้อยละ
12.74 ตามลำดับ
จะเห็นได้ว่าบริษัทสามารถที่จะควบคุมค่าใช้จ่ายในส่วนนี้ไว้ได้เนื่องมาจากการที่บริษัทไม่มีนโยบายในการที่จะเพิ่มปริมาณการขายผ่านตัวแทนด้วยการดึงทีมตัวแทนมาจากบริษัทประกันชีวิตรายอื่น
เนื่องจากหากมีการดึงทีมตัวแทนด้วยการเสนอผลตอบแทนที่สูงกว่าระดับปกติของตลาด
จะทำให้ค่าใช้จ่ายในส่วนนี้ของบริษัทเพิ่มขึ้นอย่างมีนัยสำคัญ
ในทางกลับกลับบริษัทได้รับผลกระทบจากการดึงตัวแทนเล็กน้อย
ซึ่งไม่ได้มีผลกระทบต่อผลประกอบการของบริษัทอย่างมีนัยสำคัญแต่อย่างไร
โดยจะเห็นได้จากการเจริญเติบโตของเบี้ยประกันภัยรับของบริษัทผ่านช่องทางตัวแทน
นอกจากนั้นค่าธรรมเนียมที่จ่ายให้กับธนาคารในการจำหน่ายกรมธรรม์ผ่านช่องทางธนาคารในอัตราที่เป็นธรรม
ก็เป็นอีกหนึ่งปัจจัยสำคัญที่ทำให้บริษัทสามารถควบคุมค่าใช้จ่ายในส่วนนี้ไว้ได้

เงินปันผลตามกรมธรรม์ประกันภัย

เงินปันผลตามกรมธรรม์ประกันภัยประกอบด้วย
เงินปันผลที่กรมธรรม์ประกันชีวิตบางประเภทกำหนดจะจ่ายคืนเพิ่มเติมให้กับผู้เอาประกันนอกเหนือจากเงินทุนประกันเมื่อครบสัญญาประกันและเงินผลประโยชน์เมื่อครบกำหนด
โดยค่าใช้จ่ายในส่วนนี้มีจำนวน 0.31 ล้านบาท 0.32 ล้านบาท และ 11.14 ล้านบาท ในปี 2550
ถึงปี 2552 ตามลำดับ โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 3.23
และสำหรับปี 2552 ร้อยละ 3,381.25
สาเหตุของความผันผวนของยอดเงินปันผลตามกรมธรรม์ประกันภัยในช่วงดังกล่าว
เป็นผลมาจากการครบสัญญาของกรมธรรม์ประเภทนี้มีจำนวนที่ไม่เท่ากันในแต่ละปี
และการเวนคืนกรมธรรม์ก่อนครบกำหนดของผู้ถือกรมธรรม์ที่มีการจ่ายเงินปันผลประเภทนี้

ค่าใช้จ่ายในการส่งเสริมการขาย

ค่าใช้จ่ายในการส่งเสริมการขายประกอบด้วยค่าใช้จ่ายในการจัดงานต่างๆ
และค่าใช้จ่ายในการจัดโปรแกรมส่งเสริมการขายต่างๆ เช่น
การจัดอบรมตัวแทนและทัศนศึกษานอกสถานที่ หรือการมอบรางวัลให้กับตัวแทนดีเด่น เป็นต้น
สำหรับค่าใช้จ่ายในส่วนนี้นั้นมีจำนวน 172.39 ล้านบาท 249.99 ล้านบาท และ 324.66 ในปี
2550 ถึงปี 2552 ตามลำดับ โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 45.01
และสำหรับปี 2552 ร้อยละ 29.87
โดยสาเหตุหลักของการเพิ่มขึ้นของค่าใช้จ่ายในส่วนนี้เพื่อรักษาความสามารถในการแข่งขันของบริษัท
เช่น สนับสนุนกิจกรรมการขายผ่านช่องทางธนาคาร
การจัดกิจกรรมส่งเสริมการขายสำหรับลูกค้าส่วนภูมิภาค
ตลอดจนการจัดสัมนาให้ความรู้กับตัวแทนของบริษัทเพื่อเพิ่มขีดความสามารถของตัวแทนในการให้คำปรึกษาทางการเงินกับ

ค่าใช้จ่ายในการรับประกันภัยอื่น

ค่าใช้จ่ายในการรับประกันภัยอื่น ประกอบด้วย ค่าใช้จ่ายในการตรวจสุขภาพเป็นหลัก
โดยค่าใช้จ่ายประเภทนี้มีจำนวน 15.58 ล้านบาท 11.23 ล้านบาท และ12.90 ล้านบาท ในปี
2550 ถึงปี 2552 ตามลำดับ โดยคิดเป็นอัตราการเติบโตที่ลดลงสำหรับปี 2551 ร้อยละ 27.92
และคิดเป็นอัตราการเติบโตที่เพิ่มขึ้นสำหรับปี 2552 ร้อยละ 14.87 โดยการลดลงในปี 2551
มีสาเหตุหลักมาจากในปี 2551
บริษัทมีการปรับเพิ่มระดับของทุนประกันขั้นต่ำที่ต้องทำการตรวจสุขภาพ
ทำให้ค่าใช้จ่ายในการตรวจสุขภาพลดลง สำหรับการเพิ่มขึ้นในปี 2552
เนื่องจากการเพิ่มขึ้นของผลผลิตโดยเฉพาะจากช่องทางธนาคาร
ทำให้ค่าใช้จ่ายในส่วนนี้เพิ่มขึ้นตามด้วย

โดยรวมบริษัทมีค่าใช้จ่ายรวมในการรับประกันภัย เท่ากับ 12,483.34 ล้านบาท 14,842.89
ล้านบาท และ 19,953.65 ล้านบาท ในปี 2550 ถึงปี 2552 ตามลำดับ
โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 18.90 และสำหรับปี 2552 ร้อยละ
34.43 โดยสัดส่วนรวมเมื่อเทียบกับเบี้ยประกันภัยรับสุทธิจะได้อัตราส่วนเท่ากับ ร้อยละ 101.52
ร้อยละ 100.75 และ ร้อยละ 101.64 ตามลำดับ

จะเห็นได้ว่าค่าใช้จ่ายในการรับประกันภัยของบริษัทมากกว่ารายได้จากเบี้ยประกันภัยรับสุทธิ
ซึ่งเป็นลักษณะของผลประกอบการตามปกติของบริษัทในธุรกิจประกันชีวิต
เนื่องจากค่าใช้จ่ายในการรับประกันภัยในปีแรกจะสูงกว่าค่าใช้จ่ายในส่วนนี้ปีต่อๆไป
โดยเฉพาะในส่วนของค่าตอบแทนที่บริษัทจ่ายให้กับตัวแทนประกันชีวิต
และค่าตรวจร่างกายก่อนการรับทำประกันชีวิต เป็นต้น
ในขณะที่เบี้ยประกันรับในแต่ละปีของแต่ละกรมธรรม์มีจำนวนค่อนข้างคงที่
ฉะนั้นบริษัทประกันชีวิตที่มีการขยายฐานกรมธรรม์ใหม่อย่างต่อเนื่องจะมีค่าใช้จ่ายในการรับประกันภัยมากขึ้นตามการขยายตัวของเบี้ยประกันภัยรับปีแรก
อย่างไรก็ดีหากพิจารณาถึงค่าใช้จ่ายหลักประเภทหนึ่งของค่าใช้จ่ายในการรับประกันภัยคือเงินสำรองประกันชีวิตเพิ่ม
ซึ่งเป็นการตั้งเผื่อค่าใช้จ่ายที่ยังไม่ได้เกิดขึ้นในปีนั้นๆ
โดยในทางปฎิบัติบริษัทจะนำเงินสำรองประกันชีวิตไปลงทุนให้เกิดผลตอบแทนจนกว่าจะเกิดการเรียกร้องสินไหมหรือครบอายุกรมธรรม์
โดยหากรวมผลตอบแทนจากการลงทุนกับเบี้ยประกันรับสุทธิแล้ว
จะมีค่ามากกว่าค่าใช้จ่ายในการรับประกันภัยระดับหนึ่ง

อย่างไรก็ดี การที่สัดส่วนค่าใช้จ่ายรวมในการรับประกันภัยต่อเบี้ยประกันภัยรับสุทธิในปี 2552
มีค่าเพิ่มขึ้นเมื่อเทียบกับสัดส่วนในปี 2551
เนื่องมาจากการขยายตัวอย่างมากของกรมธรรม์ใหม่ที่มีการขายผ่านช่องทางธนาคาร
ซึ่งต้องมีการตั้งสำรองในอัตราที่สูง ประกอบกับค่าใช้จ่ายในการตรวจสุขภาพที่ลดลงในปี 2551
ทำให้สัดส่วนดังกล่าวสูงขึ้น

กราฟแสดงสัดส่วนเบี้ยประกันภับรับปีแรกกับเบื้ยประกันภัยรับปีถัดไป

[] หน่วย : ล้านบาท

ค่าใช้จ่ายในการดำเนินงาน

สำหรับในส่วนของค่าใช้จ่ายในการดำเนินงานนั้น ประกอบด้วย ค่าใช้จ่ายเกี่ยวกับพนักงาน
ค่าใช้จ่ายเกี่ยวกับอาคาร สถานที่และอุปกรณ์ ค่าภาษีอากร ค่าหนี้สูญและหนี้สงสัยจะสูญ
ค่าใช้จ่ายในการดำเนินงานสาขา ค่าตอบแทนกรรมการ เงินสมทบจ่ายให้แก่ คปภ.
และค่าใช้จ่ายในการดำเนินงานอื่น โดยรายละเอียดการเปลี่ยนแปลงมีดังนี้

ค่าใช้จ่ายเกี่ยวกับพนักงาน

ค่าใช้จ่ายเกี่ยวกับพนักงานประกอบด้วย ค่าใช้จ่ายในส่วนของเงินเดือนพนักงาน รวมถึงโบนัสด้วย
โดยค่าใช้จ่ายเกี่ยวกับพนักงานมีจำนวน 425.64 ล้านบาท 490.02 ล้านบาท และ 551.04
ล้านบาท ในปี 2550 ถึงปี 2552 ตามลำดับ โดยคิดเป็นอัตราการเติบโตที่เพิ่มขึ้นสำหรับปี 2551
ร้อยละ 15.13 และสำหรับปี 2552 ร้อยละ 12.45
โดยสาเหตุของการเพิ่มขึ้นของค่าใช้จ่ายเกี่ยวกับพนักงานมาจากจำนวนพนักงานของบริษัทที่เพิ่มขึ้นเพื่อรองรับการขยายงานของบริษัท
จากจำนวน 949 คน ในปี 2550 เป็น 1,102 คน ในปี 2551 และเป็น 1,147 คนในปี 2552
และการที่บริษัทมีการจ่ายโบนัสรวมถึงการปรับขึ้นเงินเดือนพนักงานประจำปีตามปกติ

ค่าใช้จ่ายเกี่ยวกับอาคาร สถานที่และอุปกรณ์

ค่าใช้จ่ายเกี่ยวกับอาคาร สถานที่และอุปกรณ์ ประกอบด้วย ค่าเสื่อมราคา
ค่าซ่อมแซมและบำรุงรักษา ค่าเช่าและค่าน้ำประปาค่าไฟฟ้าของสำนักงานใหญ่เป็นหลัก
ซึ่งค่าใช้จ่ายเกี่ยวกับอาคาร สถานที่และอุปกรณ์มีจำนวน 101.39 ล้านบาท 108.26 ล้านบาท และ
121.34 ล้านบาท ในปี 2550 ถึงปี 2552 ตามลำดับ
โดยคิดเป็นอัตราการเปลี่ยนแปลงที่เพิ่มขึ้นสำหรับปี 2551 ร้อยละ 6.78 และสำหรับปี 2552
ร้อยละ 12.08
ซึ่งการขยายตัวของค่าใช้จ่ายในส่วนนี้เป็นผลมาจากการเพิ่มขึ้นของค่าเสื่อมราคาของอุปกรณ์สำนักงานเป็นส่วนใหญ่[3]

สำหรับค่าภาษีอากร

สำหรับค่าภาษีอากร คือค่าใช้จ่ายที่เกี่ยวกับภาษีทั้งหมด เช่น ภาษีธุรกิจเฉพาะ ภาษีป้าย
และภาษีอากร นั้น มีจำนวน 58.58 ล้านบาท 69.96 ล้านบาท และ 80.40 ล้านบาท ในปี 2550
ถึงปี 2552 ตามลำดับ โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 19.41
และสำหรับปี 2552 ร้อยละ 14.92
โดยสาเหตุการเพิ่มขึ้นของค่าใช้จ่ายในส่วนนี้เป็นผลมาจากการเพิ่มขึ้นของภาษีธุรกิจเฉพาะที่มีการเรียกเก็บจากดอกเบี้ยรับของพันธบัตรและตราสารหนี้
เป็นหลัก ซึ่งจะแปรผันตามการเติบโตของสินทรัพย์ลงทุน

ค่าใช้จ่ายในการดำเนินงานสาขา

ค่าใช้จ่ายในการดำเนินงานสาขา ประกอบด้วย ค่าซ่อมแซมและบำรุงรักษา
ค่าเช่าและค่าน้ำประปาค่าไฟฟ้าของสำนักสาขาเป็นหลัก โดยค่าใช้จ่ายดังกล่าวมีจำนวน47.55
ล้านบาท 53.22 ล้านบาท และ 59.60 ล้านบาท ในปี 2550 ถึงปี 2552 ตามลำดับ
โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 11.92 และสำหรับปี 2552 ร้อยละ
11.99 การเพิ่มขึ้นของค่าใช้จ่ายในส่วนนี้ เนื่องจากบริษัทมีการขยายเครือข่ายเพิ่มเติม
เพื่อให้บริการของบริษัทสามารถเข้าถึง และครอบคลุมพื้นที่ทั่วประเทศ โดย ณ สิ้นปี 2552
บริษัทมีจำนวนสาขาทั้งหมด (ไม่รวมสำนักงานใหญ่) 71 สาขา จาก ปี 2551 ซึ่งมีจำนวนทั้งสิ้น 69
สาขา

ค่าตอบแทนกรรมการ

ค่าตอบแทนกรรมการประกอบด้วย
ค่าเบี้ยประชุมและค่าบำเหน็จของกรรมการและเลขานุการกรรมการบริษัท
และคณะกรรมการอื่นๆของบริษัท โดยในปี 2550 2551 และ 2552 มีจำนวน 10.33 ล้านบาท
10.22 ล้านบาท และ 10.82 ล้านบาทตามลำดับ โดยค่าตอบแทนกรรมการในปี 2552
ที่เพิ่มขึ้นจากปีก่อนเป็นผลมาจากได้มีการประชุมกรรมการมากกว่าปี 2551 ครั้ง
และมีการจ่ายค่าเบี้ยประชุมให้กับกรรมการบริหารความเสี่ยง ซึ่งได้มีการจัดตั้งขึ้นเมื่อวันที่ 24
มีนาคม 2552

เงินสมทบจ่ายให้กับสำนักงานคณะกรรมการกำกับและส่งเสริมการประกอบธุรกิจประกันภัย

ค่าใช้จ่ายส่วนนี้เป็นค่าใช้จ่ายที่ทุกๆบริษัทประกันชีวิตมีหน้าที่ต้องนำส่งเงินสมทบให้แก่ คปภ.
ในอัตราร้อยละ 0.30 ของเบี้ยประกันภัยปีแรก และในอัตราร้อยละ 0.15
ของเบี้ยประกันภัยปีต่อไปที่บริษัทได้รับในทุกๆไตรมาส โดยในปี 2550 บริษัทไม่มีค่าใช้จ่ายในส่วนนี้
เนื่องประกาศ คปภ.ฉบับนี้มีผลบังคับใช้เมื่อวันที่ 22 มกราคม 2551 ซึ่งในปี 2551
บริษัทมีค่าใช้จ่ายในส่วนนี้เท่ากับ 27.78 ล้านบาท และในปี 2552 เท่ากับ 38.06 ล้านบาท
ซึ่งเพิ่มขึ้นร้อยละ 37.01 โดยมีสาเหตุมาจากเบี้ยประกันภัยปีแรก
และปีต่อไปที่บริษัทสามารถเก็บได้มากขึ้นกว่าปีก่อน

เงินสมทบจ่ายกองทุนประกันชีวิต

ค่าใช้จ่ายส่วนนี้เป็นค่าใช้จ่ายอีกชนิดที่ทุกๆบริษัทประกันชีวตมีหน้าที่ต้องนำส่งให้กับกองทุนประกันชีวิต
ในอัตราร้อยละ 0.10 ของเบี้ยประกันภัยรับรวมของบริษัท เพื่อเพื่อพัฒนาธุรกิจประกันชีวิต
ให้มีความมั่นคงและเสถียรภาพ โดย คปภ.
ได้กำหนดให้บริษัทประกันภัยแต่ละบริษัทเริ่มนำส่งเงินสมทบกองทุนประกันชีวิตในงวดเดือนมกราคม
2552 ที่ผ่านมา ทำให้บริษัทมีค่าใช้จ่ายในส่วนนี้ในปี 2552 เท่ากับ 28.18 ล้านบาท

ค่าใช้จ่ายในการดำเนินงานอื่น

นอกจากนี้ ค่าใช้จ่ายในการดำเนินงานอื่น ประกอบด้วย ค่าธรรมเนียมและดอกเบี้ยธนาคาร
ค่าใช้จ่ายในการประชาสัมพันธ์ ค่าใช้จ่ายเพื่อรักษาความคงอยู่ของกรมธรรม์ เป็นต้น มีจำนวนรวม
227.46 ล้านบาท 205.08 ล้านบาท และ 222.16 ล้านบาท ในปี 2550 ถึงปี 2552 ตามลำดับ
โดยคิดเป็นอัตราการเติบโตที่ลดลงสำหรับปี 2551 ร้อยละ 9.54 และเพิ่มขึ้นสำหรับปี 2552
ร้อยละ 7.95 โดยสาเหตุหลักของการลดลงของค่าใช้จ่ายนี้ในปี 2551 มาจาก ในปี 2550
มีค่าใช้จ่ายในการผลิตและเผยแพร่สื่อโฆษณาชุดแมลงสาบ
ซึ่งทำให้ค่าใช้จ่ายในส่วนนี้ในปีดังกล่าวสูงกว่าปรกติ สำหรับการเพิ่มขึ้นของค่าใช้จ่ายนี้ในปี 2552
เนื่องมาจากการเพิ่มขึ้นของค่าใช้จ่ายในการประชาสัมพันธ์ผ่านสื่อต่างๆของบริษัท

เมื่อพิจารณาโดยรวม จะเห็นได้ว่าค่าใช้จ่ายในการดำเนินงาน มีจำนวนทั้งสิ้น 870.96 ล้านบาท
965.26 ล้านบาท และ 1,111.60 ล้านบาท ในปี 2550 ถึงปี 2552 ตามลำดับ
โดยคิดเป็นอัตราการเติบโตที่เพิ่มขึ้นสำหรับปี 2551 ร้อยละ 10.82 และสำหรับปี 2552 ร้อยละ
15.16
โดยสัดส่วนค่าใช้จ่ายในการดำเนินงานรวมเมื่อเทียบกับเบี้ยประกันภัยรับสุทธิจะได้อัตราส่วนเท่ากับร้อยละ
7.08 ร้อยละ 6.55 และร้อยละ 5.66 ตามลำดับ
นอกจากนั้นบริษัทสามารถควบคุมค่าใช้จ่ายในการดำเนินงานเมื่อเปรียบเทียบกับรายได้จากเบี้ยประกันรับสุทธิให้อยู่ในระดับที่ค่อยๆ
ลดลงได้ทุกปี ซึ่งแสดงถึงประสิทธิภาพในการบริหารงานของบริษัท

กำไรสุทธิ

สำหรับธุรกิจประกันชีวิตนั้น
ตามปกติสัดส่วนของค่าใช้จ่ายต่อเบี้ยประกันภัยรับในการรับทำประกันปีแรกจะสูงกว่าสัดส่วนของค่าใช้จ่ายต่อเบี้ยประกันภัยรับในปีต่อๆไป
ทั้งนี้เนื่องมาจากค่าใช้จ่ายในการรับทำประกันปีแรกสูงกว่าปีต่อๆไป
ทั้งในส่วนของค่าตอบแทนแก่ตัวแทน ค่าใช้จ่ายในการส่งเสริมการขาย และค่าตรวจสุขภาพ เป็นต้น
ทั้งนี้เมื่อวิเคราะห์ในภาพรวมจะเห็นว่า
ถ้าบริษัทประกันชีวิตมีสัดส่วนของเบี้ยประกันภัยรับปีแรกที่สูงมาก
จะส่งผลกระทบต่อผลการดำเนินงานของบริษัทในปีนั้นได้
แต่ทั้งนี้เมื่อลูกค้ามาชำระเบี้ยประกันในปีต่อๆไป
บริษัทก็จะเริ่มมีกำไรจากการรับประกันมากขึ้นตามลำดับ

สำหรับในส่วนของการรับทำประกันภัยปีแรกที่มีค่าใช้จ่ายสูงนั้น
บริษัทประกันชีวิตจะมีกำไรจากการดำเนินงานได้โดยอาศัยรายได้จากการลงทุน
ซึ่งบริษัทประกันชีวิตที่มีสินทรัพย์ลงทุนขนาดใหญ่สามารถสร้างผลตอบแทนได้ในปริมาณมาก
จะสามารถรองรับผลกระทบจากการขยายตัวของเบี้ยประกันภัยรับปีแรกต่อผลกำไรได้ดีกว่าบริษัทประกันชีวิตที่มีสินทรัพย์ลงทุนขนาดเล็ก

สำหรับบริษัทเองนั้นสามารถดำเนินธุรกิจโดยมีผลกำไรสุทธิอย่างต่อเนื่อง
ตามเหตุผลที่ได้กล่าวมาแล้วข้างต้น โดยในปี 2550 2551 และ 2552 บริษัทมีกำไรสุทธิจำนวน
769.98 ล้านบาท 751.73 ล้านบาท และ 1,185.69 ล้านบาท ตามลำดับ โดยในปี 2552
กำไรสุทธิของบริษัทเพิ่มขึ้นจำนวน 433.96 ล้านบาท หรือคิดเป็นอัตราการเพิ่มขึ้นร้อยละ 57.73
ถึงแม้ว่าบริษัทสามารถเพิ่มรายได้เบี้ยประกันภัยรับสุทธิ
และรายได้จากการลงทุนสุทธิที่บริษัทสามารถสร้างผลตอบแทนในการลงทุนได้ดี
ซึ่งส่วนหนึ่งเป็นผลมาจากสภาวะเศรษฐกิจที่ดีขึ้นและการตระหนักถึงประโยชน์จากการทำประกันชีวิตของประชาชนทั่วไป
ตามที่ได้กล่าวมาแล้ว ในขณะเดียวกันบริษัทสามารถบริหารต้นทุนได้อย่างมีประสิทธิภาพ
โดยจะเห็นได้จากสัดส่วนของค่าใช้จ่ายในการรับประกันภัยรวมกับค่าใช้จ่ายในการดำเนินงานต่อรายได้รวมในปี
2550 ซึ่งมีสัดส่วนร้อยละ 92.57 เมื่อเทียบกับปี 2551 ซึ่งมีสัดส่วนร้อยละ 93.94
ทำให้บริษัทสามารถทำอัตรากำไรสุทธิต่อรายได้รวมของบริษัทเพิ่มขึ้นจากร้อยละ 5.36 ในปี 2549
เป็น 5.34 ในปี 2550 และลดลงเป็นร้อยละ 4.47 ในปี 2551
โดยกำไรสุทธิต่อหุ้นของบริษัทเท่ากับ 0.65 บาท 0.77 บาท และ 0.75 บาท ตามลำดับ

ปี 2552 บริษัทสามารถบริหารค่าใช้จ่ายในการดำเนินงานได้อย่างมีประสิทธิภาพ
โดยจะเห็นได้จากการเพิ่มขึ้นของค่าใช้จ่ายในการดำเนินงานมีอัตราต่ำกว่าการเพิ่มขึ้นของรายได้รวม
และรายได้จากเบี้ยประกันภัยรับสุทธิ ประกอบกับภาวะตลาดทุนที่มีการปรับตัวดีขึ้น
จึงส่งผลให้บริษัทมีกำไรสุทธิ ปี 2552 เท่ากับ 1,185.69 ล้านบาท
หรือคิดเป็นอัตราการเพิ่มขึ้นจากช่วงเดียวกันของปี 2551 ร้อยละ 57.73 งปี 2552
บริษัทสามารถทำอัตรากำไรสุทธิต่อรายได้รวมของบริษัทเพิ่มขึ้นจากงวดเดียวกันของปี 2551
ซึ่งเท่ากับร้อยละ 4.47 เป็นร้อยละ 5.23 หรือคิดเป็นกำไรสุทธิต่อหุ้นของบริษัทสำหรับงวดนี้เท่ากับ
1.12 บาท

11.2.2 ฐานะการเงิน

สินทรัพย์

สินทรัพย์รวมของบริษัทประกอบด้วย เงินลงทุนในหลักทรัพย์ เงินให้กู้ยืม
เงินสดและเงินฝากสถาบันการเงิน ที่ดิน อาคารและอุปกรณ์ เงินค้างรับเกี่ยวกับการประกันภัยต่อ
เบี้ยประกันภัยค้างรับ รายได้จากการลงทุนค้างรับและสินทรัพย์อื่น

ณ วันที่ 31 ธันวาคม 2550 บริษัทมีสินทรัพย์รวมจำนวน 44,409.76 ล้านบาท เพิ่มขึ้นจำนวน
7,801.81 ล้านบาทจากปี 2549 หรือคิดเป็นอัตราการเพิ่มขึ้นร้อยละ 21.31 จากยอดสินทรัพย์ ณ
สิ้นปี 2549 ซึ่งมีจำนวนทั้งสิ้น 36,607.95 ล้านบาท
โดยการเพิ่มขึ้นส่วนใหญ่เกิดจากการเพิ่มขึ้นของเงินลงทุนในหลักทรัพย์ เงินให้กู้ยืม
เงินสดและเงินฝากสถาบันการเงิน และรายได้จากการลงทุนค้างรับ
ซึ่งเป็นผลมาจากกระแสเงินสดจากการดำเนินงานที่สูงขึ้นตามผลการดำเนินงานของบริษัท

ณ วันที่ 31 ธันวาคม 2551 บริษัทมีสินทรัพย์รวมจำนวน 51,481.53 ล้านบาท เพิ่มขึ้นจำนวน
7,071.77 ล้านบาทจากปี 2550 หรือคิดเป็นอัตราการเพิ่มขึ้นร้อยละ 15.92 จากยอดสินทรัพย์ ณ
สิ้นปี 2550 โดยการเพิ่มขึ้นส่วนใหญ่เกิดจากการเพิ่มขึ้นของเงินลงทุนในหลักทรัพย์
และเงินสดและเงินฝากสถาบันการเงิน
ซึ่งเป็นผลมาจากกระแสเงินสดจากการดำเนินงานที่สูงขึ้นตามผลการดำเนินงานของบริษัท

ณ. วันที่ 31 ธันวาคม 2552 บริษัทมีสินทรัพย์รวมจำนวน 68,339.47 ล้านบาท เพิ่มขึ้นจำนวน
16,857.94 ล้านบาทจากปี 2551 หรือคิดเป็นอัตราการเพิ่มขึ้นร้อยละ 32.75 จากยอดสินทรัพย์ ณ
สิ้นปี 2551 โดยการเพิ่มขึ้นดังกล่าวส่วนใหญ่เกิดจากการเพิ่มขึ้นของเงินลงทุนในหลักทรัพย์
และเงินสดและเงินฝากสถาบันการเงิน

เงินลงทุนในหลักทรัพย์

ณ วันที่ 31 ธันวาคม 2550 บริษัทมีเงินลงทุนในหลักทรัพย์ทั้งสิ้นจำนวน 40,009.11 ล้านบาท
หรือคิดเป็นร้อยละ 90.09 ของสินทรัพย์รวมของบริษัท โดยแบ่งเป็นเงินลงทุนในพันธบัตรจำนวน
24,166.67 ล้านบาท หรือคิดเป็นร้อยละ 60.40 ของเงินลงทุนในหลักทรัพย์ ตั๋วเงินจำนวน
3,667.98 ล้านบาท หรือคิดเป็นร้อยละ 9.17 ของเงินลงทุนในหลักทรัพย์ หุ้นทุนจำนวน
3,515.56 ล้านบาท หรือคิดเป็นร้อยละ 8.79 ของเงินลงทุนในหลักทรัพย์ หุ้นกู้จำนวน 7,421.76
ล้านบาท หรือคิดเป็นร้อยละ 18.55 ของเงินลงทุนในหลักทรัพย์ และหน่วยลงทุนจำนวน 1,237.13
ล้านบาท หรือคิดเป็นร้อยละ 3.09 ของเงินลงทุนในหลักทรัพย์

ณ วันที่ 31 ธันวาคม 2551 บริษัทมีเงินลงทุนในหลักทรัพย์ทั้งสิ้นจำนวน 44,858.28 ล้านบาท
หรือคิดเป็นร้อยละ 87.13 ของสินทรัพย์รวมของบริษัท โดยแบ่งเป็นเงินลงทุนในพันธบัตรจำนวน
28,448.59 ล้านบาท หรือคิดเป็นร้อยละ 63.42ของเงินลงทุนในหลักทรัพย์ ตั๋วเงินจำนวน
4,058.37 ล้านบาท หรือคิดเป็นร้อยละ 9.05 ของเงินลงทุนในหลักทรัพย์ หุ้นทุนจำนวน
3,594.04 ล้านบาท หรือคิดเป็นร้อยละ 8.01 ของเงินลงทุนในหลักทรัพย์ หุ้นกู้จำนวน 7,422.86
ล้านบาท หรือคิดเป็นร้อยละ 16.55 ของเงินลงทุนในหลักทรัพย์ และหน่วยลงทุนจำนวน 1,334.41
ล้านบาท หรือคิดเป็นร้อยละ 2.97 ของเงินลงทุนในหลักทรัพย์

ณ วันที่ 31 ธันวาคม 2552 บริษัทมีเงินลงทุนในหลักทรัพย์ทั้งสิ้นจำนวน 62,140.93 ล้านบาท
หรือคิดเป็นร้อยละ 90.93 ของสินทรัพย์รวมของบริษัท โดยแบ่งเป็นเงินลงทุนในพันธบัตรจำนวน
42,951.30 ล้านบาท หรือคิดเป็นร้อยละ 69.12 ของเงินลงทุนในหลักทรัพย์ ตั๋วเงินจำนวน
4,695.64 ล้านบาท หรือคิดเป็นร้อยละ 7.56 ของเงินลงทุนในหลักทรัพย์ หุ้นทุนจำนวน
4,445,58 ล้านบาท หรือคิดเป็นร้อยละ 7.15 ของเงินลงทุนในหลักทรัพย์ หุ้นกู้จำนวน 7,763.77
ล้านบาท หรือคิดเป็นร้อยละ 12.49 ของเงินลงทุนในหลักทรัพย์ หน่วยลงทุนและหลักทรัพย์อื่น
จำนวน 2,284.65 ล้านบาท หรือคิดเป็นร้อยละ 3.68 ของเงินลงทุนในหลักทรัพย์

เมื่อพิจารณาถึงสัดส่วนการลงทุนในหลักทรัพย์แต่ละประเภทจะพบว่า
สัดส่วนการลงทุนในหลักทรัพย์ของบริษัทในแต่ละปีแทบที่จะไม่มีการเปลี่ยนแปลงมากนัก
โดยบริษัทเน้นการลงทุนในพันธบัตรและหุ้นกู้เป็นส่วนใหญ่
ซึ่งหลักทรัพย์ดังกล่าวจัดว่าเป็นหลักทรัพย์ที่มีความเสี่ยงต่ำและมีการกำหนดการจ่ายผลตอบแทนที่แน่นอน
สำหรับการลงทุนในส่วนของตั๋วเงิน หุ้นทุนและหน่วยลงทุน
มีวัตถุประสงค์เพื่อเพิ่มอัตราผลตอบแทนจากการลงทุนในระยะยาว ในรูปของเงินปันผล หรือดอกเบี้ย
มิใช่ผลตอบแทนในรูปของส่วนเกินมูลค่าหุ้น หรือกำไรจากการลงทุนในระยะสั้น

เมื่อพิจารณาในส่วนของวัตถุประสงค์ของการลงทุน
สัดส่วนการลงทุนในหลักทรัพย์ของบริษัทสามารถแบ่งออกได้เป็น 4 ส่วน ประกอบด้วย
หลักทรัพย์เพื่อค้า หลักทรัพย์เผื่อขาย ตราสารหนี้ที่จะถือจนครบกำหนดและเงินลงทุนทั่วไป
โดยมีรายละเอียดดังนี้

หลักทรัพย์เพื่อค้า

หลักทรัพย์เพื่อค้าของบริษัท หมายถึง
หลักทรัพย์ที่บริษัทลงทุนโดยมีวัตถุประสงค์หลักเพื่อที่จะขายในอนาคตอันใกล้
ทำให้บริษัทถือหลักทรัพย์นั้นไว้เป็นระยะเวลาสั้นๆ
เพื่อหากำไรจากการเปลี่ยนแปลงราคาของหลักทรัพย์นั้น โดยหลักทรัพย์เพื่อค้าของบริษัท
ประกอบด้วย หุ้นสามัญ และพันธบัตรรัฐบาล โดย ณ 31 ธันวาคม 2551
บริษัทมีเงินลงทุนในหลักทรัพย์เพื่อค้าจำนวน 237.46 ล้านบาท ซึ่งลดลงจาก ณ สิ้นปี 2550
ที่มีหลักทรัพย์เพื่อค้าจำนวน 532.61 ล้านบาท หรือคิดเป็นอัตราการลดลงร้อยละ 55.42
โดยในระหว่างปี 2551 อัตราดอกเบี้ยปรับตัวลดลง
ทำให้ผลตอบแทนจากการขายตราสารหนี้ในช่วงดังกล่าวอยู่ในอัตราสูง
บริษัทจึงได้ทำการจำหน่ายตราสารหนี้เพื่อการค้าออกไปทั้งหมด ทำให้ ณ สิ้นปี 2551
บริษัทมีหลักทรัพย์เพื่อค้าในรูปของตราสารทุนจำนวน 237.46 ล้านบาทเท่านั้น

ณ วันที่ 31 ธันวาคม 2552 บริษัทมีการลงทุนในหลักทรัพย์เพื่อค้ารวมมูลค่า 19.92 ล้านบาท
ลดลงจาก ณ สิ้นปี 2551 คิดเป็นอัตราร้อยละ 91.61
ส่วนใหญ่เป็นผลมาจากการลดส่วนของตราสารทุนเพื่อค้าเพื่อลดระดับความเสี่ยงของสินทรัพย์ลงทุนของบริษัท
และบริษัทยังชะลอการซื้อตราสารหนี้ในส่วนนี้เนื่องจากราคาของตราสารหนี้ในตลาดยังอยู่ในระดับสูง

หลักทรัพย์เผื่อขาย

หลักทรัพย์เผื่อขายของบริษัท หมายถึง หลักทรัพย์ที่บริษัทลงทุนโดยไม่ถือเป็นหลักทรัพย์เพื่อค้า
และในขณะเดียวกันก็ไม่ถือเป็นตราสารหนี้ที่ถือจนครบกำหนดหรือเงินลงทุนในบริษัทย่อยหรือบริษัทร่วม
หลักทรัพย์เผื่อขายของบริษัท ประกอบด้วย หุ้นสามัญ หน่วยลงทุน พันธบัตรรัฐบาล และหุ้นกู้ โดย ณ
31 ธันวาคม 2551 บริษัทมีเงินลงทุนในหลักทรัพย์เผื่อขายจำนวน 6,553.32 ล้านบาท
ซึ่งลดลงจาก ณ สิ้นปี 2550 ที่มีหลักทรัพย์เผื่อขายจำนวน 6,724.47 ล้านบาท
หรือคิดเป็นอัตราการลดลงร้อยละ 2.54 โดยหลักทรัพย์เผื่อขาย ณ สิ้นปี 2551
สามารถแบ่งออกเป็นหลักทรัพย์เผื่อขายในตราสารทุนจำนวน 4,678.95 ล้านบาท
และหลักทรัพย์เผื่อขายในตราสารหนี้จำนวน 1,874.38 ล้านบาท

ณ วันที่ 31 ธันวาคม 2552 บริษัทมีเงินลงทุนในหลักทรัพย์เผื่อขายทั้งสิ้น 8,046.92 ล้านบาท
ปรับเพิ่มจาก ณ สิ้นปี 2551 คิดเป็นอัตราร้อยละ 22.79 โดย ณ วันที่ 31 ธันวาคม 2552
หลักทรัพย์เผื่อขายสามารถแบ่งออกเป็นหลักทรัพย์เผื่อขายในตราสารทุนจำนวน 6,680.72 ล้านบาท
และหลักทรัพย์เผื่อขายในตราสารหนี้จำนวน 1,366.19 ล้านบาท หรือคิดเป็นสัดส่วนร้อยละ 83.02
และ 16.98 ของเงินลงทุนในหลักทรัพย์เผื่อขายตามลำดับ
โดยสัดส่วนการลงทุนในตราสารทุนของหลักทรัพย์ชนิดนี้มีการเพิ่มขึ้นจากปี 2551 ซึ่งมีสัดส่วนร้อยละ
70.97 ทั้งนี้เนื่องจากภาวการณ์ในตลาดทุนที่เริ่มฟื้นตัวขึ้น ทำให้มีโอกาสในการลงทุนเพิ่มขึ้น
สำหรับสัดส่วนตราสารหนี้ในหลักทรัพย์ประเภทนี้ที่ลดลงเล็กน้อย
เนื่องจากมีการขายพันธบัตรบางส่วนของหลักทรัพย์เผื่อขายออกไปในช่วงที่ดอกเบี้ยลดต่ำลง
ทำให้บริษัทมีกำไรจากการขายพันธบัตรในส่วนนี้

ตราสารหนี้ที่จะถือจนครบกำหนด

ตราสารหนี้ที่จะถือจนครบกำหนด หมายถึง
เงินลงทุนในหลักทรัพย์ประเภทตราสารหนี้ที่บริษัทต้องการที่จะถือจนครบกำหนดไถ่ถอน โดย ณ 31
ธันวาคม 2551 บริษัทมีเงินลงทุนในตราสารหนี้ที่จะถือจนครบกำหนดจำนวน 38,055.44 ล้านบาท
ซึ่งเพิ่มขึ้นจาก ณ สิ้นปี 2550 ที่มีเงินลงทุนในตราสารหนี้ที่จะถือจนครบกำหนดจำนวน 32,716.67
ล้านบาท หรือคิดเป็นอัตราการเพิ่มขึ้นร้อยละ 16.32
โดยเงินลงทุนในตราสารหนี้ที่จะถือจนครบกำหนด ณ สิ้นปี 2551
สามารถแบ่งออกเป็นพันธบัตรรัฐบาลและรัฐวิสาหกิจจำนวน 26,681.75 ล้านบาท ตั๋วเงินจำนวน
4,058.37 ล้านบาท และหุ้นกู้จำนวน 7,315.32 ล้านบาท ตามลำดับ
ทั้งนี้มีการหักค่าเผื่อการด้อยค่าของสินทรัพย์จำนวน 48.10 ล้านบาท

ณ วันที่ 31ธันวาคม 2552 บริษัทมีเงินลงทุนในตราสารหนี้ที่จะถือจนครบกำหนดทั้งสิ้น 54,044.51
ล้านบาท ปรับเพิ่มจาก ณ สิ้นปี 2551 คิดเป็นอัตราร้อยละ 42.02
โดยสามารถแบ่งออกเป็นพันธบัตรรัฐบาลและรัฐวิสาหกิจจำนวน 41,690.04 ล้านบาท
ตั๋วเงินจำนวน 4,695.64 ล้านบาท และหุ้นกู้จำนวน 7,658.83 ล้านบาท ตามลำดับ
โดยบริษัทได้มีการซื้อตราสารหนี้ระยะสั้นเพิ่มขึ้นในช่วงที่ดอกเบี้ยอยู่ในระดับต่ำ
เพื่อรอลงทุนในตราสารหนี้ระยะยาวเมื่ออัตราดอกเบี้ยปรับตัวสูงขึ้น

เงินลงทุนทั่วไป

เงินลงทุนทั่วไป ไดัแก่ เงินลงทุนในหุ้นสามัญของบริษัทที่ไม่ได้จดทะเบียนในตลาดหลักทรัพย์ โดย ณ
วันที่ 31 ธันวาคม 2551 บริษัทมีเงินลงทุนทั่วไปจำนวน 12.04 ล้านบาท ซึ่งลดลงจาก ณ สิ้นปี
2550 ที่มีเงินลงทุนทั่วไปจำนวน 35.36 ล้านบาท หรือคิดเป็นอัตราการลดลงร้อยละ 65.95
เนื่องจากบริษัทได้จำหน่ายหุ้นสามัญของบริษัทซึ่งไม่ได้จดทะเบียนในตลาดหลักทรัพย์แห่งหนึ่งให้กับผู้ถือหุ้นรายใหญ่ของบริษัทดังกล่าว
เนื่องจากบริษัทดังกล่าวได้ถูกดำเนินการควบรวมกิจการ และรับรู้กำไรจากการจำหน่ายหุ้นครั้งนี้
8.10 ล้านบาท

ซึ่ง ณ วันที่ 31 ธันวาคม2552 บริษัทมีเงินลงทุนทั่วไปจำนวน 29.59 ล้านบาท เพิ่มขึ้นจากปี
2551คิดเป็นร้อยละ 4.57

ตารางแสดงร้อยละของประเภทการลงทุนแบ่งตามวัตถุประสงค์ของการลงทุน

หน่วย : ล้านบาท

  ------------------------- ----------- -------- ----------- -------- ----------- --------
  เงินลงทุนในหลักทรัพย์          31 ธันวาคม            31 ธันวาคม            31 ธันวาคม   
                            2550                 2551                 2552        

                            จำนวน       ร้อยละ    จำนวน       ร้อยละ    จำนวน       ร้อยละ

  หลักทรัพย์เพื่อค้า              532.61      1.33     237.46      0.53     19.92       .03

  หลักทรัพย์เผื่อขาย             6,724.47    16.81    6,553.32    14.61    8,046.92    12.95

  ตราสารหนี้ที่จะถือจนครบกำหนด   32,716.67   81.77    38,055.44   84.83    54,044.51   86.97

  เงินลงทุนทั่วไป               35.36       0.09     12.04       0.03     29.59       .05

  รวมทั้งสิ้น                   40,009.11   100.00   44,858.28   100.00   62,140.94   100.00
  ------------------------- ----------- -------- ----------- -------- ----------- --------

จะเห็นได้ว่า บริษัทมีนโยบายในการลงทุนแบบระมัดระวัง
ดังจะเห็นได้จากสัดส่วนการลงทุนของบริษัทนั้น มากกว่าร้อยละ 80
เป็นการลงทุนในตราสารหนี้ที่จะถือจนครบกำหนด โดยมีการลงทุนในหลักทรัพย์เพื่อค้าเพียงร้อยละ
1.00 ถึง 2.00 ของเงินลงทุนในหลักทรัพย์ทั้งหมดในปี 2550 และลดลงไปที่ระดับต่ำกว่าร้อยละ
1.00 ณ สิ้นปี 2551 และปี 2552
ซึ่งการลงทุนในหลักทรัพย์เพื่อค้านี้จัดเป็นการลงทุนที่หวังผลตอบแทนระยะสั้น

ตารางแสดงสัดส่วนเงินลงทุนในตราสารหนี้แยกตามระยะเวลาครบกำหนด

หน่วย : ล้านบาท

  ----------------------------- ----------- -------- ----------- ------- ----------- --------
  ระยะเวลาครบกำหนดของตราสารหนี้   31 ธันวาคม            31 ธันวาคม           31 ธันวาคม   
                                2550^(/1)            2551                2552        

                                จำนวน       ร้อยละ    จำนวน       ร้อยละ   จำนวน       ร้อยละ

  ระยะเวลาครบกำหนด 1 ปี          2,038.00    5.78     2,246.23    5.62    9,851.15    17.78

  ระยะเวลาครบกำหนด 2-5 ปี        4,952.02    14.05    7,062.51    17.69   9,492.39    17.13

  ระยะเวลาครบกำหนดเกิน 5 ปี       28,266.39   80.17    30,621.08   76.69   36,067.16   65.09

  รวมทั้งสิ้น                       35,256.41   100.00   39,929.82   10.00   55,410.70   100.00
  ----------------------------- ----------- -------- ----------- ------- ----------- --------

หมายเหตุ /1 –
บริษัทมีการเปลี่ยนแปลงวิธีการบันทึกบัญชีสำหรับเงินลงทุนแยกตามระยะเวลาครบกำหนดในงบการเงินของบริษัทงวดบัญชีสิ้นสุด
ณ วันที่ 31 ธันวาคม 2550 ต่างจากงบการเงินของบริษัทงวดบัญชีสิ้นสุด ณ วันที่ 31 ธันวาคม
2551 และ 31 ธันวาคม 2552 โดยสำหรับงวดบัญชี 2550
การคำนวนระยะเวลาครบกำหนดของตราสารหนี้กำหนดตามวันที่ซื้อตราสารหนี้
จนถึงวันครบกำหนดของตราสารหนี้นั้นๆ ขณะที่งวดบัญชี 2551 และไตรมาส 2 ปี 2552
กำหนดตามวันสิ้นงวด จนถึงวันครบกำหนดของตราสารหนี้นั้นๆ ซึ่งหลังจากงวดบัญชีปี 2551
บริษัทได้ทำการคำนวนระยะเวลาครบกำหนดของตราสารหนี้วิธีเดียวกับงวดบัญชี ปี 2551
โดยตารางสัดส่วนเงินลงทุนในตราสารหนี้แยกตามระยะเวลาครบกำหนดเป็นจำนวนเงินลงทุนในแต่ละระยะเวลาครบกำหนดที่คำนวนตามวิธีการที่ใช้ในงวดบัญชี
2551

เมื่อพิจารณาถึงเงินลงทุนในตราสารหนี้ทั้งหมดของบริษัทพบว่า
บริษัทมีการลงทุนในตราสารหนี้ที่เน้นผลตอบแทนในระยะยาวเป็นหลัก
ดังจะเห็นได้จากสัดส่วนการลงทุนในตราสารหนี้ที่แบ่งตามระยะเวลาการครบกำหนดจะเห็นได้ว่า
ร้อยละ 76.69 ของเงินลงทุนในตราสารหนี้ ณ วันที่ 31 ธันวาคม 2551
เป็นการลงทุนในตราสารหนี้ที่มีระยะเวลาครบกำหนดมากกว่า 5 ปี
อย่างไรก็ดีสัดส่วนการลงทุนในตราสารหนี้ที่มีระยะเวลาครบกำหนดมากกว่า 5 ปีมีแนวโน้มลดลง
จนเท่ากับร้อยละ 67.89 ของเงินลงทุนในตราสารหนี้ ณ วันที่ 31 ธันวาคม 2552
เนื่องจากบริษัทได้มีการเพิ่มสัดส่วนในตราสารหนี้ที่มีระยะเวลาครบกำหนดภายใน 1 ปี เป็นร้อยละ
17.78 ของเงินลงทุนในตราสารหนี้
โดยเป็นการปรับโครงสร้างตราสารหนี้ของบริษัทเพื่อรองรับการปรับตัวของภาวะตลาดตราสารหนี้ที่ดอกเบี้ยมีแนวโน้มปรับตัวขึ้น
อย่างไรก็ตามบริษัทยังให้ความสำคัญในการลงทุนในตราสารหนี้ให้สอดคล้องกับภาระผูกพันตามกรมธรรม์ของบริษัท
โดยการลงทุนในตราสารหนี้ระยะยาวที่มีระยะเวลาครบกำหนดมากกว่า 5 ปียังคงมีสัดส่วนสูงที่สุด
คือ ร้อยละ 65.09 ของเงินลงทุนในตราสารหนี้ทั้งหมด

เงินให้กู้ยืม - สุทธิ

เงินให้กู้ยืม - สุทธิ ประกอบด้วย เงินให้กู้ยืมโดยมีกรมธรรม์เป็นประกัน
เงินให้กู้ยืมโดยมีทรัพย์สินจำนองเป็นประกัน และเงินให้โดยมีบุคคลค้ำประกัน โดยบริษัทมีเงินให้กู้ยืม
– สุทธิ จำนวน 1,499.03 ล้านบาท และ 1,798.44 ในปี 2550 และปี 2551 ตามลำดับ
โดยคิดเป็นอัตราการเติบโตที่เพิ่มขึ้น ร้อยละ 19.95
การเติบส่วนใหญ่ของเงินให้กู้ยืมเนื่องมาจากการเพิ่มขึ้นของเงินให้กู้ยืมโดยมีกรมธรรม์เป็นประกัน
ซึ่งมีการเติบโตตามจำนวนกรมธรรม์

ณ วันที่ 31 ธันวาคม 2552 บริษัทมีเงินให้กู้ยืม-สุทธิทั้งสิ้น 1,904.08 ล้านบาท
เติบโตเพิ่มขึ้นร้อยละ 5.87 เมื่อเทียบกับ ณ สิ้นปี 2551
โดยการเติบส่วนใหญ่ของเงินให้กู้ยืมเนื่องมาจากการเพิ่มขึ้นของเงินให้กู้ยืมโดยมีกรมธรรม์เป็นประกัน
ซึ่งมีการเติบโตตามจำนวนกรมธรรม์

กราฟแสดงสัดส่วนเงินให้กู้ยืมต่อสินทรัพย์

[]

เงินสด และเงินฝากสถาบันการเงิน

บริษัทมีเงินสด และเงินฝากสถาบันการเงิน ในปี 2550 เท่ากับ 760.04 ล้านบาท และปี 2551
เท่ากับ 2,381.64 ล้านบาท โดยคิดเป็นอัตราการเติบโตที่เพิ่มขึ้นร้อยละ 213.29
โดยเงินสดและเงินฝากธนาคารที่ปรับตัวสูงขึ้นในแต่ละปีเกิดจากกระแสเงินสดที่ได้จากการดำเนินงานของบริษัทมีการเติบโตอย่างต่อเนื่อง
ทำให้บริษัทต้องมีการเพิ่มปริมาณเงินสด
และเงินฝากสถาบันการเงินเพื่อให้เพียงพอกับความต้องการเงินสดในระยะสั้นที่อาจเกิดขึ้นได้
โดยการเพิ่มขึ้นอย่างมีนัยสำคัญของสินทรัพย์ประเภทนี้มีผลมาจากการเพิ่มขึ้นของเงินฝากสถาบันการเงินประเภทจ่ายคืนเมื่อสิ้นกำหนดระยะเวลา
เนื่องจากบริษัทคาดว่าอัตราดอกเบี้ยจะลดลงอย่างต่อเนื่องจึงได้ดำเนินการฝากเงินกับสถาบันการเงินซึ่งในขณะนั้นได้รับอัตราดอกเบี้ยที่ดีกว่าตราสารหนี้ที่มีอายุใกล้เคียงกัน
ทั้งนี้บริษัทมีการจ่ายเงินปันผลจากผลประกอบการประจำปี 2550 และกำไรสะสม จำนวน 1,000
ล้านบาท โดยจ่ายเมื่อวันที่ 3 เมษายน 2551

ณ วันที่ 31 ธันวาคม 2552 บริษัทมีเงินสด และเงินฝากสถาบันการเงินทั้งสิ้น 1,718.06 ล้านบาท
ปรับตัวลดลงร้อยละ 27.86 เมื่อเทียบกับ ณ สิ้นปี 2551
มีสาเหตุหลักมาจากการที่มีเงินฝากประเภทจ่ายคืนเมื่อสิ้นกำหนดระยะเวลาประเภท 9 เดือน และ
12 เดือน ครบกำหนดไปในปี 2552 และบริษัทไม่มีนโยบายจะฝากเงินฝากเพิ่ม
เนื่องจากอัตราดอกเบี้ยอยู่ในระดับต่ำ

ที่ดิน อาคารและอุปกรณ์–สุทธิ

บริษัทมีที่ดิน อาคารและอุปกรณ์ - สุทธิ ในปี 2550 เท่ากับ 260.94 ล้านบาท และปี 2551
เท่ากับ 324.61 ล้านบาท โดยการที่ส่วนของ ที่ดิน อาคารและอุปกรณ์ – สุทธิ
เพิ่มขึ้นนั้นเป็นผลมาจากการที่บริษัทมีการลงทุนสินทรัพย์ถาวรเพิ่มอย่างมีนัยสำคัญในระหว่างปี 2551
โดยเป็นการซื้อที่ดินเพิ่มเติมเพื่อไว้ใช้ก่อนสร้างสำนักงานใหม่ในจังหวัดเขียงใหม่
และอุปกรณ์สำนักงาน เช่น
คอมพิวเตอร์และเซอฟเวอร์เพิ่มเพื่อรองรับการขยายข้อมูลของลูกค้าของบริษัท
ทั้งนี้ทรัพย์สินในส่วนของที่ดิน อาคารและอุปกรณ์ – สุทธิ ของบริษัทนั้นไม่มีการด้อยค่าของสินทรัพย์

ณ วันที่ 31ธันวาคม 2552 บริษัทมีที่ดิน อาคารและอุปกรณ์ – สุทธิเท่ากับ 334.15 ล้านบาท
ปรับตัวเพิ่มขึ้นร้อยละ 2.94 เมื่อเทียบกับ ณ สิ้นปี 2551
จากการซื้ออาคารสำนักงานสาขาและตกแต่งเพิ่มเติม

เงินค้างรับเกี่ยวกับการประกันภัยต่อ

เงินค้างรับเกี่ยวกับการประกันภัยต่อ หมายถึง
ผลรวมของเงินค่าสินไหมที่บริษัทเรียกเก็บจากบริษัทรับประกันภัยต่อในส่วนที่เกินจากเบี้ยประกันภัยต่อค้างจ่าย
ซึ่งบริษัทมีเงินค้างรับเกี่ยวกับการประกันภัยต่อ ในปี 2550 เท่ากับ 0.49 ล้านบาท และปี 2551
เท่ากับ 27.92 ล้านบาท โดยการที่เงินค้างรับเกี่ยวกับการประกันภัยต่อเพิ่มขึ้นในอัตราสูงในช่วงปี
2551 มีสาเหตุมาจากในช่วงปี 2551 บริษัทได้มีการเริ่มทำประกันภัยต่อสำหรับประกันสุขภาพกลุ่ม

ณ วันที่ 31 ธันวาคม 2552 บริษัทมีเงินค้างรับเกี่ยวกับการประกันภัยต่อเพิ่มขึ้นจากสิ้นปี 2551 เป็น
45.35 ล้านบาท เนื่องจากปี 2552
เป็นปีที่การประกันสุขภาพกลุ่มรวมกรมธรรม์รายใหม่และกรมธรรม์ปีต่ออายุทุกกรมธรรม์เป็นปีแรก
เนื่องจากสัญญาการประกันภัยต่อของการประกันสุขภาพกลุ่มซึ่งเริ่มในปี 2551
นั้นจะสามารถส่งประกันภัยต่อได้เฉพาะกรมธรรม์รายใหม่และต่ออายุที่มีวันเริ่มมีผลบังคับในปี 2551
เท่านั้น เนื่องจากวันครบกำหนดของกรมธรรม์ปีต่ออายุซึ่งเริ่มความคุ้มครองในปี 2550
และสิ้นสุดในปี 2551 ไม่สามารถส่งประกันภัยต่อได้
ส่งผลให้ค่าสินไหมค้างรับจากการประกันภัยต่อในปี 2552
สูงขึ้นตามจำนวนกรมธรรม์ประกันภัยต่อสุขภาพที่สามารถส่งประกันภัยต่อได้ครบทุกกรมธรรม์ในปีนี้

เบี้ยประกันภัยค้างรับ

เบี้ยประกันภัยค้างรับ หมายถึง
เบี้ยประกันภัยที่ครบกำหนดชำระแล้วและอยู่ในระยะเวลาผ่อนผันการเรียกเก็บเงินจากลูกค้า
ซึ่งบริษัทมีนโยบายในการกำหนดระยะเวลาในการผ่อนผันในการชำระเบี้ยตามกรมธรรม์แก่ผู้เอาประกันเป็นระยะเวลา
60 วัน หลังจากวันครบกำหนดชำระเบี้ยประกัน โดยบริษัทมีเบี้ยประกันภัยค้างรับ ในปี 2550
เท่ากับ 1,042.30 ล้านบาท และปี 2551 เท่ากับ 1,120.88 ล้านบาท
โดยคิดเป็นอัตราการเติบโตที่เพิ่มขึ้นร้อยละ 7.49
โดยการที่เบี้ยประกันภัยค้างรับมีการปรับตัวสูงขึ้นในแต่ละปีนั้นเป็นไปตามการเพิ่มขึ้นของเบี้ยประกันภัยรับสุทธิ
โดยบริษัทมีนโยบายในการให้ระยะเวลาผ่อนผันในการชำระเบี้ยตามกรมธรรม์แก่ผู้เอาประกันเป็นระยะเวลา
60 วัน ก่อนที่จะทำการยกเลิกกรมธรรม์นั้นๆ ซึ่งตามปกติของธุรกิจประกันชีวิต
ผู้เอาประกันมักจะซื้อประกันในช่วงปลายปีเพื่อผลประโยชน์ทางด้านภาษีเป็นจำนวนมากทำให้ยอดเบี้ยประกันภัยค้างรับในช่วงปลายปีจะสูงมากกว่าช่วงอื่นๆของปี
สำหรับ ณ วันที่ 31 ธันวาคม 2551 ยอดเบี้ยประกันภัยค้างรับคิดเป็นร้อยละ 7.61
ของเบี้ยประกันภัยรับสุทธิของปี 2551 ซึ่งต่ำกว่าณ สิ้นปี 2550 ซึ่งเท่ากับร้อยละ 8.47

ณ วันที่ 31 ธันวาคม 2552 บริษัทมีเบี้ยประกันภัยค้างรับทั้งสิ้น 1,135.27 ล้านบาท
ปรับเพิ่มขึ้นร้อยละ 1.28 เมื่อเทียบกับ ณ สิ้นปี 2551
โดยมีการปรับตัวเพิ่มขึ้นของเบี้ยประกันภัยค้างรับเป็นไปตามการเติบโตของกรมธรรม์ของบริษัทโดยรวม
โดยเบี้ยประกันภัยค้างรับที่เกินระยะเวลาผ่อนผันตามเงื่อนไขกรมธรรม์เพิ่มขึ้นจากร้อยละ 1.17
ของเบี้ยประกันภัยค้างรับ ณ สิ้นปี 2551 เป็นร้อยละ 3.11 ณ สิ้นปี 2552
โดยเป็นผลมาจากสภาวะเศรษฐกิจซึ่งทำให้ผู้เอาประกันบางส่วนชำระเบี้ยประกันภัยช้าขึ้น

รายได้จากการลงทุนค้างรับ-สุทธิ

รายได้จากการลงทุนค้างรับ-สุทธิ หมายถึง รายได้ในส่วนของดอกเบี้ย
และผลตอบแทนอื่นที่ยังไม่ถึงกำหนดรับชำระ โดยบริษัทมีรายได้จากการลงทุนค้างรับ-สุทธิ ในปี
2550 เท่ากับ 623.73 ล้านบาท และปี 2551 เท่ากับ 743.42 ล้านบาท
โดยคิดเป็นอัตราการเติบโตที่เพิ่มขึ้น ร้อยละ 19.26
โดยสาเหตุหลักของการเพิ่มขึ้นมาจากฐานของเงินลงทุนที่มีการขยายตัวเพิ่มขึ้น

ณ วันที่ 31ธันวาคม 2552 บริษัทมีรายได้จากการลงทุนค้างรับ-สุทธิทั้งสิ้น 858.65 ล้านบาท
ปรับเพิ่มขึ้นร้อยละ 15.50 เนื่องจากการเพิ่มขึ้นของฐานเงินลงทุนที่มีการขยายตัวเพิ่มขึ้น
อย่างไรก็ดีบริษัทมีการลดสัดส่วนการลงทุนในตราสารหนี้ระยะยาวลดลง
ทำให้จำนวนผลตอบแทนอื่นที่ยังไม่ถึงกำหนดรับชำระมีปรับเพิ่มขึ้นน้อยกว่าการเพิ่มขึ้นของเงินลงทุนในสินทรัพย์โดยรวม

สินทรัพย์อื่น

สินทรัพย์อื่นประกอบด้วย โปรแกรมคอมพิวเตอร์ ค่าเช่าอาคารล่วงหน้า และเงินมัดจำอื่นๆเป็นหลัก
โดยบริษัทมีสินทรัพย์อื่นมีจำนวนรวม 214.13 ล้านบาท และ 226.35 ล้านบาท ในปี 2550 และปี
2551 ตามลำดับ โดยคิดเป็นอัตราการเปลี่ยนแปลง เพิ่มขึ้น ร้อยละ 5.71
โดยสาเหตุหลักของการเพิ่มขึ้นของสินทรัพย์อื่นได้แก่
การจ่ายค่าเช่าล่วงหน้าสำหรับสาขาในต่างจังหวัดที่ได้ทำสัญญาเช่าเพิ่มเติมในช่วงปี 2551
และโปรแกรมคอมพิวเตอร์ซึ่งได้มีการซื้อเพิ่มเติมมาเพื่อปรับปรุงระบบจัดเก็บข้อมูลของลูกค้า

ณ วันที่ 31ธันวาคม 2552 บริษัทมีสินทรัพย์อื่นทั้งสิ้น 202.97 ล้านบาท ปรับลดลงร้อยละ 10.33
เมื่อเทียบกับ ณ สิ้นปี 2551 จากการโอนค่าธรรมเนียม IPO เข้าส่วนเกินมูลค่าหุ้น

หนี้สิน

หนี้สินรวมของบริษัทในปี 2550 เท่ากับ 41,330.07 ล้านบาท ปี 2551 เท่ากับ 48,462.76
ล้านบาท และ ณ ปี 2552 บริษัทมีหนี้สินรวม เท่ากับ 61,107.87 ล้านบาท

การเพิ่มขึ้นของหนี้สินรวมมีสาเหตุหลักจากการเพิ่มขึ้นของเงินสำรองประกันชีวิต
เงินจ่ายตามกรมธรรม์ประกันภัยค้างจ่าย
ซึ่งการเพิ่มขึ้นของรายการดังกล่าวเป็นผลมาจากการดำเนินงานของบริษัทที่มีการเติบโตมาโดยตลอด
3 ปีที่ผ่านมา โดยรายละเอียดของการเปลี่ยนแปลงหนี้สินแต่ละรายการมีดังนี้

เงินสำรองประกันชีวิต

เงินสำรองประกันชีวิต หมายถึง
เงินที่บริษัทต้องกันเอาไว้เพื่อรองรับภาระผูกพันตามกรมธรรม์ที่จะเกิดขึ้นในอนาคต
โดยบริษัทมีเงินสำรองประกันชีวิตในปี 2550 เท่ากับ 34,221.70 ล้านบาท และปี 2551 เท่ากับ
41,891.69 ล้านบาท โดยคิดเป็นอัตราการเติบโตที่เพิ่มขึ้น ร้อยละ 22.41
โดยการที่เงินสำรองของบริษัทเพิ่มขึ้นนั้น เป็นผลมาจากการที่บริษัทมีผลประกอบการที่เติบโต
ทั้งในส่วนของจำนวนกรมธรรม์ ประเภทกรมธรรม์ และจำนวนทุนเอาประกันภัย

ณ วันที่ 31 ธันวาคม 2552 บริษัทมีเงินสำรองประกันชีวิตทั้งสิ้น 53,557.94 ล้านบาท
มีการปรับเพิ่มขึ้นร้อยละ 27.85 เมื่อเทียบกับสิ้นปี 2551
การกันเงินสำรองประกันชีวิตที่เพิ่มขึ้นดังกล่าว
เป็นผลมาจากการกันสำรองเพิ่มขึ้นจากกรมธรรม์ที่มีผลบังคับใช้เดิม
รวมกับกรมธรรม์รายใหม่ที่ขายได้ใน ปี 2552
โดยเฉพาะกรมธรรม์ประเภทสะสมทรัพย์ที่ต้องกันสำรองสูง

เงินจ่ายตามกรมธรรม์ประกันภัยค้างจ่าย

เงินจ่ายตามกรมธรรม์ประกันภัยค้างจ่าย หมายถึง
เงินที่ครบกำหนดจ่ายคืนให้กับลูกค้าตามอายุกรมธรรม์ เงินค่ามรณกรรม
เงินจ่ายเพื่อการประกันสุขภาพ เป็นต้น แต่บริษัทยังไม่ได้มีการนำส่งให้กับผู้รับผลประโยชน์
ซึ่งบริษัทมีเงินจ่ายตามกรมธรรม์ประกันภัยค้างจ่ายในปี 2550 เท่ากับ 3,310.97 ล้านบาท และปี
2551 เท่ากับ 3,984.06 ล้านบาท โดยคิดเป็นอัตราการเติบโตที่เพิ่มขึ้น ร้อยละ 20.36
โดยการที่เงินจ่ายตามกรมธรรม์ประกันภัยค้างจ่ายเพิ่มขึ้นนั้น
เกือบทั้งหมดเป็นผลมาจากการที่ผู้เอาประกันนำเงินผลประโยชน์ตามกรมธรรม์ฝากไว้กับทางบริษัทเพื่อผลประโยชน์ทางด้านดอกเบี้ยโดยไม่ทำการถอนออกไปทั้งที่ครบกำหนดได้รับชำระแล้ว

ณ วันที่ 31 ธันวาคม 2552 บริษัทมีเงินจ่ายตามกรมธรรม์ประกันภัยค้างจ่ายทั้งสิ้น 4,680.40
ล้านบาท มีการปรับเพิ่มขึ้นร้อยละ 17.48 เมื่อเทียบกับสิ้นปี 2551
โดยเป็นผลจากการที่ผู้เอาประกันฝากเงินผลประโยชน์จากกรมธรรม์ไว้กับบริษัทเพื่อผลประโยชน์ทางด้านดอกเบี้ย

เงินค้างจ่ายเกี่ยวกับการประกันภัยต่อ

เงินค้างจ่ายเกี่ยวกับการประกันภัยต่อ หมายถึง
ผลรวมของเบี้ยประกันต่อที่บริษัทมีภาระต้องชำระให้กับบริษัทรับประกันภัยต่อ
โดยบริษัทมีเงินค้างจ่ายเกี่ยวกับการประกันภัยต่อในปี 2550 เท่ากับ 85.10 ล้านบาท และปี 2551
เท่ากับ 76.65 ล้านบาท ลดลง ร้อยละ 9.93
โดยการที่เงินค้างจ่ายเกี่ยวกับการประกันภัยต่อมีการปรับตัวลดลง ณ สิ้นปี 2551
เนื่องมาจากบริษัทได้ปรับเพิ่มทุนประกันชีวิตและอุบัติเหตุของการประกันชีวิตประเภทสามัญ
สะสมเงินเดือน และ Bancassurance ในส่วนที่บริษัทรับไว้เอง (Retention Limit) จากเดิม
1,500,000 บาทเป็น 3,000,000 บาท

ณ วันที่ 31 ธันวาคม 2552 บริษัทมีเงินค้างจ่ายเกี่ยวกับการประกันภัยต่อทั้งสิ้น 45.65 ล้านบาท
มีการปรับลดลงร้อยละ 40.44 เมื่อเทียบกับสิ้นปี 2551
โดยเป็นผลจากการปรับเพิ่มทุนประกันชีวิตแบบคุ้มครองเครดิตกลุ่มและปรับลดอัตราเบี้ยประกันภัยต่อของการประกันแบบนี้ลงดด้วยในปี
2552
เนื่องมาจากบริษัทมีประสบการณ์ในการคัดเลือกภัยที่ดีและเป็นที่ยอมรับจากบริษัทประกันภัยต่อที่เป็นคู่ค้าของบริษัท

เงินประกันภัยรับล่วงหน้า

เงินประกันภัยรับล่วงหน้า หมายถึง เบี้ยประกันภัยรับของกรมธรรม์ประเภทชำระครั้งเดียว
(single premium)
ซึ่งตามมาตรฐานบัญชีต้องทยอยรับรู้รายได้ในส่วนของเบี้ยประกันรับของกรมธรรม์ประเภทนี้
ซึ่งในอดีตที่ผ่านมาบริษัทมีการจำหน่ายกรมธรรม์ประเภทดังกล่าวในปริมาณที่สูงในปี 2547
โดยบริษัทมีเงินประกันภัยรับล่วงหน้าในปี 2550 เท่ากับ 1,699.24 ล้านบาท ปี 2551 เท่ากับ
1,550.81 ล้านบาท และปี 2552 เท่ากับ 1,417.21 ล้านบาท
โดยคิดเป็นอัตราการเติบโตที่ลดลงสำหรับปี 2551 ร้อยละ 8.77 และปี 2552 ร้อยละ 8.61
โดยสาเหตุที่เงินประกันภัยรับล่วงหน้าลดลงนั้นเนื่องมาจากในแต่ละปีมีการตัดจำหน่ายเบี้ยประกันรับล่วงหน้ามาชำระเบี้ยประกันรายปีในจำนวนที่มากกว่าจำนวนเบี้ยประกันรับล่วงหน้ารายใหม่ที่เพิ่มขึ้น

หนี้สินอื่น

หนี้สินอื่นประกอบด้วย เงินปันผลค้างจ่าย ภาษีเงินได้นิติบุคคลค้างจ่าย ค่าบำเหน็จค้างจ่าย
ค่าใช้จ่ายค้างจ่ายและเงินรับรอการโอนบัญชี เป็นหลัก หนี้สินอื่นมีจำนวน 2,013.06 ล้านบาท และ
959.54 ในปี 2550 และปี 2551 ตามลำดับ โดยคิดเป็นอัตราการเปลี่ยนแปลงลดลงร้อยละ
52.33 โดยสาเหตุหลักของการเพิ่มขึ้นของหนี้สินอื่นในปี 2550 ได้แก่
เงินปันผลระหว่างกาลค้างจ่ายจำนวน 1,000 ล้านบาท
ซึ่งหากตัดรายการเงินปันผลระหว่างกาลค้างจ่ายออกไป หนี้สินอื่นสำหรับปี 2551 จะปรับลดลงจากปี
2550 ร้อยละ 5.33

ณ วันที่ 31 ธันวาคม 2552 บริษัทมีหนี้สินอื่นทั้งสิ้น 1,406.68 ล้านบาท มีการปรับเพิ่มขึ้นร้อยละ
46.60 เมื่อเทียบกับสิ้นปี 2551
ซึ่งการปรับเพิ่มดังกล่าวมีสาเหตุหลักมาจากการการเพิ่มขึ้นของภาษีเงินได้นิติบุคคลค้างจ่ายและ
ค่าใช้จ่ายค้างจ่ายซึ่งเพิ่มขึ้นเนื่องจากผลประกอบการที่ดีขึ้นกว่าช่วงเดียวกันของปี 2551

ส่วนของผู้ถือหุ้น

ในปี 2550 และปี 2551 บริษัทมีส่วนของผู้ถือหุ้นเท่ากับ 3,079.69 ล้านบาท และ 3,018.77
ล้านบาทตามลำดับ โดยการปรับตัวลดลงของส่วนของผู้ถือหุ้นในปี 2551
เป็นผลมาจากการลดลงของส่วนเกินทุนจากการเปลี่ยนแปลงมูลค่าเงินลงทุน ซึ่งปรับตัวลดลงจาก
1,128.95 ณ สิ้นปี 2550 เป็น 316.30 ณ สิ้นปี 2551
โดยส่วนใหญ่เกิดจากการปรับตัวลดลงของมูลค่าเงินลงทุนในหุ้นสามัญ
เนื่องจากสภาวะตลาดหลักทรัพย์ที่ตกต่ำในช่วงปี 2551 ที่ผ่านมา อย่างไรก็ดี
จากผลการดำเนินงานของบริษัทในปี 2551 ที่มีกำไรสุทธิจำนวน 751.73 ล้านบาท
ทำให้ส่วนของผู้ถือหุ้นลดลงเพียง 60.92 ล้านบาท
หรือคิดเป็นการปรับตัวลดลงของส่วนของผู้ถือหุ้นเพียงร้อยละ 1.98 เมื่อเทียบกับส่วนของผู้ถือหุ้นในปี
2550

สำหรับอัตราส่วนหนี้สินต่อส่วนของผู้ถือหุ้นในปี 2550 และปี 2551 มีค่าเท่ากับ 13.42 เท่า และ
16.05 เท่าตามลำดับ การเพิ่มขึ้นของอัตราส่วนหนี้สินต่อส่วนของผู้ถือหุ้นในปี 2551
มีสาเหตุมาจากการลดลงในส่วนของผู้ถือหุ้นเนื่องมาจากการปรับลดของมูลค่าเงินทุนในหุ้นสามัญตามสภาวะตลาดหลักทรัพย์
นอกจากนั้นยังมีการเพิ่มขึ้นของหนี้สินในส่วนของเงินสำรองประกันชีวิตซึ่งเกิดจากการขยายตัวของธุรกิจตามปรกติ
อย่างไรก็หากสภาวะตลาดหลักทรัพย์ปรับตัวดีขึ้นจะทำให้มูลค่าเงินลงทุนในหุ้นสามัญปรับตัวสูงขึ้น
อันส่งผลให้อัตราส่วนหนี้สินต่อส่วนของผู้ถือหุ้นปรับตัวดีขึ้น

โดย ณ วันที่ 31 ธันวาคม 2552 บริษัทมีส่วนของผู้ถือหุ้น 7,231.59 ล้านบาท โดยเพิ่มขึ้นจาก ณ
สิ้นปี 2551 ทั้งสิ้น 4,212.82 ล้านบาท หรือคิดเป็นร้อยละ 139.55
โดยการเพิ่มของส่วนของผู้ถือหุ้นในงวดนี้เป็นผลมาจากกำไรสุทธิ จำนวน 1,185.69 ล้านบาท
การเพิ่มขึ้นของส่วนเกินทุนจากการเปลี่ยนแปลงมูลค่าเงินลงทุน 717.12 ล้านบาท
ซึ่งเกิดจากการเพิ่มของมูลค่าตราสารทุนเผื่อขายที่บริษัทถือครองอยู่ตามภาวะตลาดทุนไทยที่ปรับตัวดีขึ้นของปี
2552 ซึ่งเป็นไปตามที่บริษัทคาด การจ่ายเงินปันผลจากผลประกอบการปี 2551 จำนวน 135
ล้านบาท ซึ่งอนุมัติโดยที่ประชุมผู้ถือหุ้นเมื่อวันที่ 17 เมษายน 2552 จ่ายเมื่อวันที่ 15 กรกฎาคม
2552 และ เมื่อวันที่ 11 พฤศจิกายน 2552 จ่ายเงินปันผลระหว่างกาลจำนวน 180
ล้านบาทซึ่งอนุมัติโดยที่ประชุมคณะกรรมการของบริษัทฯ เมื่อวันที่ 11 พฤศจิกายน 2552
จ่ายเมื่อวันที่ 11 ธันวาคม 2552 และ การออกหุ้นสามัญเพิ่มทุนจำนวน 200 ล้านหุ้น ในราคาห้นละ
13.50 บาท เป็นเงินทั้งสิ้น 2,700 ล้านบาทโดยมีส่วนเกินมูลค่าหุ้น 2,424.82 ล้านบาททำให้ ณ
วันที่ 31 ธันวาคม 2552 มีอัตราส่วนหนี้สินต่อส่วนของผู้ถือหุ้นเท่ากับ 8.45เท่า
ซึ่งเพิ่มขึ้นล็กน้อยจากสิ้นปี 2551
เนื่องมาจากการเพิ่มขึ้นส่วนของผู้ถือหุ้นเนื่องมาจากกำไรสะสมจากกรมธรรม์รายใหม่ที่ขายได้ปี
2552

สภาพคล่อง

บริษัทมีอัตราหมุนเวียนเบี้ยประกันค้างรับ ในปี 2550 ถึงปี 2552 เท่ากับ 29.30 วัน และ 26.43
วัน และ 20.69ตามลำดับ ดังจะเห็นได้ว่า อัตราการหมุนเวียนของเบี้ยประกันค้างรับดังกล่าว
ยังต่ำกว่านโยบายของบริษัท ที่ให้ระยะเวลาผ่อนผันในการชำระเบี้ยเป็นเวลา 60 วัน
นอกจากนั้นอัตราหมุนเวียนเบี้ยประกันค้างรับในแต่ละปียังมีแนวโน้มปรับตัวลดลง
ซึ่งแสดงถึงความมีประสิทธิภาพในการเรียกชำระเบี้ยประกันของบริษัท

กระแสเงินสดจากกิจกรรมดำเนินงาน

หากพิจารณาการเปลี่ยนแปลงของกระแสเงินสดจากกิจกรรมดำเนินงานของบริษัท ซึ่งเท่ากับ
7,563.22 ล้านบาท ในปี 2550 เท่ากับ 8,707.82 ล้านบาท ในปี 2551 และเท่ากับ
13,506.72 ล้านบาท จะเห็นว่ากระแสเงินสดจากการดำเนินงานเพิ่มขึ้นอย่างต่อเนื่องทุกปี
โดยมีการปรับตัวเพิ่มขึ้นร้อยละ 15.31
ซึ่งเป็นผลมาจากการเติบโตของเบี้ยประกันรับสุทธิและรายได้จากการลงทุนสุทธิ
และความสามารถในการควบคุมค่าใช้จ่ายในการดำเนินงานอย่างต่อเนื่อง สำหรับปี 2551
มีการเจริญเติบโตของกระแสเงินสดจากเบี้ยประกันภัยรับสุทธิร้อยละ 20.22
ในขณะที่มีการเพิ่มขึ้นของกระแสเงินสดของค่าใช้จ่ายในการดำเนินงานเพียงร้อยละ 20.04

ในปี 2552 บริษัทมีกระแสเงินสดสุทธิที่ได้จากการดำเนินงาน 13,506.72 ล้านบาท
ปรับเพิ่มขึ้นจากช่วงเดียวกันของปี 2551 ร้อยละ 55.11
ซึ่งเป็นผลมาจากการเพิ่มขึ้นของกระแสเงินสดจากเบี้ยประกันภัยรับสุทธิ
และรายได้จากการลงทุนสุทธิซึ่งมีการเติบโตจากช่วงเดียวกันของปี 2551 ร้อยละ 34.57
และร้อยละ 33.44

กระแสเงินสดจากกิจกรรมลงทุน

หากพิจารณาการเปลี่ยนแปลงของกระแสเงินสดใช้ไป-สุทธิในกิจกรรมลงทุนของบริษัท ซึ่งเท่ากับ
7,217.17 ล้านบาท ในปี 2550 และ 7,331.22 ล้านบาท ในปี 2551
จะเห็นว่ากระแสเงินสดใช้ไปสุทธิในกิจกรรมลงทุนของบริษัทเพิ่มขึ้นอย่างต่อเนื่องทุกปี ซึ่งในปี 2551
กระแสเงินสดจากการลงทุนมีการเปลี่ยนแปลงจากปีก่อนเพิ่มขึ้น ร้อยละ 1.30 ในปี 2551
ซึ่งเป็นผลมาจากการเติบโตของเงินลงทุนใช้ไปในเงินลงทุนในหลักทรัพย์
และเงินฝากสถาบันการเงิน-สุทธิ
อย่างไรก็ดีบริษัทมีการใช้กระแสเงินสดในการลงทุนในเงินฝากสถาบันสุทธิเพิ่มสูงขึ้นถึง 1,245.00
ล้านบาท
เนื่องจากบริษัทคาดว่าอัตราดอกเบี้ยจะลดลงอย่างต่อเนื่องจึงได้ดำเนินการฝากเงินกับสถาบันการเงินซึ่งในขณะนั้นได้รับอัตราดอกเบี้ยที่ดีกว่าตราสารหนี้ที่มีอายุใกล้เคียงกัน

ปี 2552 บริษัทมีกระแสเงินสดสุทธิที่ใช้ไปในกิจกรรมลงทุน 7,084.57 ล้านบาท
ปรับลดลงจากช่วงเดียวปี 2551 ร้อยละ 3.36
ซึ่งเป็นผลจากบริษัทได้ใช้เงินสดไปในการลงทุนในหลักทรัพย์สุทธิ 8,317.20 ล้านบาท
เมื่อเทียบกับช่วงเดียวกันของปี 2551 ซึ่งบริษัทได้ใช้เงินสดไปในการลงทุนในหลักทรัพย์สุทธิ
5,798.11 ล้านบาท

กระแสเงินสดจากกิจกรรมจัดหาเงิน

บริษัทมีรายการกระแสเงินสดจากกิจกรรมจัดหาเงินชนิดเดียวคือ เงินปันผลจ่าย ซึ่ง 250 ล้านบาท
และ 1,000 ล้านบาท ในปี 2550 และ 2551 ตามลำดับ
การเพิ่มขึ้นจากปีก่อนของเงินปันผลจ่ายคิดเป็นร้อยละ 300.00 ในปี 2551
การเพิ่มขึ้นของเงินปันผลจ่ายดังกล่าวเป็นไปตามผลประกอบการของบริษัทที่มีการพัฒนาขึ้นมาตลอด
และกำไรสะสมจากการที่บริษัทมีผลดำเนินการที่ดีในอดีตที่ผ่านมา
อย่างไรก็ดีการจ่ายเงินปันผลระหว่างกาล ในวันที่ 3 เมษายน 2551
ดังกล่าวไม่ได้ส่งผลกระทบต่อสภาพคล่องของบริษัทเนื่องจากบริษัทมีกระแสเงินสดได้มาจากการดำเนินงานสุทธิเพียงพอต่อการจ่ายเงินปันผลระหว่างกาลครั้งนี้

อย่างไรก็ดีเมื่อวันที่ 17 เมษายน 2552 ที่ประชุมสามัญผู้ถือหุ้นประจำปี 2552 ของบริษัท
ได้มีมติอนุมัติการจ่ายเงินปันผลจากผลประกอบการปี 2551 จำนวน 135 ล้านบาท
ซึ่งบริษัทได้ทำการจ่ายเงินปันผลให้กับผู้ถือหุ้นได้หลังจาก คปภ. ทำการอนุมัติ เมื่อวันที่ 15
กรกฎาคม 2552 ซึ่งจะปรากฎเป็นรายการเงินปันผลจ่าย จำนวน 135 ล้านบาท
ในกระแสเงินสดใช้ไปในกิจกรรมจัดหาเงินของงบการเงินไตรมาสที่ 3 ของบริษัท

เมื่อวันที่ 11 พฤศจิกายน 2552 ที่ประชุมคณะกรรมการของบริษัทฯ
มีมติอนุมัติเรื่องการจ่ายเงินปันผลระหว่างกาล จำนวน 180 ล้านบาท บริษัทฯ
ได้ทำการจ่ายเมื่อวันที่ 11 ธันวาคม 2552 และมีการออกหุ้นเพิ่มทุนจำนวน 200 ล้าน
ในราคาหุ้นละ 13.50 บาท มีส่วนเกินมูลค่าหุ้น สุทธิจากค่าใช้จ่ายเกี่ยวข้องกับการขายหุ้นจำนวน
2,424.82 ล้านบาท ในกระแสเงินสดได้มาในกิจกรรมจัดหาเงิน

11.3 ค่าตอบแทนของผู้สอบบัญชี

11.3.1 ค่าตอบแทนของผู้สอบบัญชี (Audit Fee)

บริษัทได้จ่ายค่าตอบแทนการสอบบัญชีให้แก่ นางนงลักษณ์ พุ่มน้อย ผู้สอบบัญชีรับอนุญาตเลขที่ 4172
แห่งบริษัท สำนักงาน เอินส์ท แอนด์ ยัง จำกัด ผู้สอบบัญชีของบริษัทในงวดบัญชีปี 2552
เป็นจำนวนเงิน รวม 1,230,000 บาท (หนึ่งล้านสองแสนสามหมื่นบาทถ้วนบาทถ้วน)

11.3.1 ค่าบริการอื่น ๆ (Non Audit Fee)

- ไม่มี

ปัจจัยที่มีผลต่อการดำเนินงานของบริษัท ในอนาคต

1. ความผันผวนของเศรษฐกิจและอัตราดอกเบี้ย

ความผันผวนของภาวะเศรษฐกิจและอัตราดอกเบี้ย ทั้งในและต่างประเทศ
จะมีผลกระทบโดยตรงต่อกำลังซื้อของผู้บริโภคและสัดส่วนแบบประกันที่ผู้บริโภคต้องการบริษัท
โดยเมื่อเศรษฐกิจอยู่ในภาวะที่ไม่มีความแน่นอนนั้น
ผู้บริโภคก็มีแนวโน้มที่จะลดปริมาณการจับจ่ายใช้สอยลงซึ่งรวมไปถึงการทำประกันด้วย
ในขณะที่เมื่อภาวะเศรษฐกิจอยู่ในช่วงของการเจริญเติบโต
ผู้บริโภคก็มีแนวโน้มที่จะจับจ่ายใช้สอยมากขึ้น สำหรับในส่วนของอัตราดอกเบี้ยนั้น
เมื่ออัตราดอกเบี้ยเงินฝากอยู่ในระดับต่ำ
ผู้บริโภคก็จะหันมาซื้อประกันชีวิตแบบสะสมทรัพย์มากกว่าปกติ
ในขณะที่เมื่ออัตราดอกเบี้ยเงินฝากอยู่ในระดับที่สูง
ประกันชีวิตแบบตลอดชีพก็จะหันกลับมาเป็นที่นิยมของผู้บริโภค
ซึ่งการปรับเปลี่ยนความนิยมของผู้บริโภคนี้
จะส่งผลกระทบโดยตรงต่อผลการดำเนินงานของบริษัทเนื่องจากกำไรขั้นต้นของแต่ละแบบประกันนั้นมีความแตกต่างกัน

2. สภาพสังคม สิ่งแวดล้อมและการเพิ่มขึ้นของโรคภัยไข้เจ็บ

จากสภาพสังคมที่มีความขัดแย้งเพิ่มขึ้นในปัจจุบัน ทั้งจากปัจจัยทางเศรษฐกิจและปัจจัยทางการเมือง
ทำให้ความเสี่ยงต่อความปลอดภัยทางร่างกายและทรัพย์สินเพิ่มขึ้น
นอกจากนั้นการเปลี่ยนแปลงของสิ่งแวดล้อมยังทำให้ความเสี่ยงทางสุขภาพทั้งจากโรคร้ายแรงเช่น
โรคมะเร็ง หรือโรคภัยชนิดใหม่ เช่น ไข้หวัดใหญ่ 2009 เพิ่มขึ้น
ทำให้บุคคลที่ตระหนักและต้องการบริหารความเสี่ยงที่เพิ่มขึ้นดังกล่าวหันมาทำประกันชีวิตในรูปแบบต่างๆ
ซึ่งส่งผลให้ผลดำเนินงานของบริษัทเติบโตขึ้นตามสภาพสังคมและสิ่งแวดล้อมที่เปลี่ยนแปลงไป

3. นโยบายและมาตรการของภาครัฐ

การที่ภาครัฐมีนโยบายที่จะส่งเสริมธุรกิจประกันชีวิต โดยการออกมาตรการต่างๆ เช่น
การเพิ่มค่าลดหย่อนเบี้ยประกันชีวิตในการคำนวณฐานภาษีจาก 50,000 บาท เป็น 100,000 บาท
เป็นต้น เป็นการช่วยกระตุ้นความต้องการของผู้บริโภค
ในขณะเดียวกันภาครัฐก็อาจที่จะมีการเปลี่ยนแปลงนโยบายได้ในอนาคต เช่น
วิธีการประเมินเงินทุนของบริษัท โดยใช้วิธีการประเมินตามระดับความเสี่ยง (Risk Based
Capital; RBC)
ซึ่งจะทำให้เงินกองทุนที่แต่ละบริษัทต้องดำรงไว้จะสัมพันธ์กับระดับความเสี่ยงอันเป็นผลสืบเนื่องจากกลยุทธ์การดำเนินธุรกิจที่บริษัทนั้นเลือก
ซึ่งอาจส่งผลกระทบต่อบริษัทที่มีกลยุทธ์การดำเนินธุรกิจที่มีความเสี่ยงสูงต้องปรับกลยุทธ์การดำเนินธุรกิจให้มีความเสี่ยงต่ำลง
หรือบริษัทที่มีระดับเงินทุนต่ำเมื่อเทียบกับความเสี่ยงของธุรกิจที่ทำอยู่ต้องเพิ่มระดับเงินทุนของบริษัทให้เป็นไปตามวิธีการประเมินตามระดับความเสี่ยง

4. ความร่วมมือกับธนาคารกรุงเทพในส่วนของธุรกิจ Bancassurance

บริษัทและธนาคารกรุงเทพ
มีการให้ความร่วมมือทางธุรกิจระหว่างกันภายใต้สัญญานายหน้าประกันชีวิต
(โปรดดูสรุปเนื้อหาของสัญญาดังกล่าวในหัวข้อ 5.2 สรุปสัญญาที่สำคัญ)

การสิ้นสุดของสัญญาดังกล่าวข้างต้นจะมีผลกระทบอย่างมีนัยสำคัญ
โดยอาจส่งผลให้รายได้เบี้ยประกันภัยรับสุทธิลดลงอย่างมีนัยสำคัญ
ซึ่งอาจส่งผลกระทบอย่างมีนัยสำคัญต่อการดำเนินธุรกิจ ฐานะทางการเงิน
และผลการดำเนินงานของบริษัท

อนึ่ง ภายใต้สัญญานายหน้าประกันชีวิต บริษัทต้องชำระค่าตอบแทนให้แก่ธนาคารกรุงเทพ
ในการที่ธนาคารช่วยขายผลิตภัณฑ์ของบริษัท
ซึ่งค่าใช้จ่ายดังกล่าวบริษัทมีการตกลงอัตราค่าธรรมเนียมกับธนาคารกรุงเทพล่วงหน้า
โดยพิจารณาจากปริมาณและประเภทของผลิตภัณฑ์ที่ธนาคารกรุงเทพช่วยจัดจำหน่าย

5. การเข้าเป็นบริษัทจดทะเบียนในตลาดหลักทรัพย์ฯ

ภายหลังจากที่บริษัทเข้าเป็นบริษัทจดทะเบียนในตลาดหลักทรัพย์ฯ ในปี 2552
บริษัทจะเสียภาษีเงินได้นิติบุคคลในอัตราที่ลดลงจากร้อยละ 30 เป็นร้อยละ 25
ของกำไรก่อนหักภาษี เป็นระยะเวลา 3 รอบบัญชี ตั้งแต่ปี 2553 - 2555
จึงทำให้บริษัทลดค่าใช้จ่ายทางด้านภาระภาษีเงินได้นิติบุคคลลงได้

[1] เบี้ยประกันภัยรับสุทธิ คือเบี้ยประกันภัยรับรวม หักเบี้ยประกันภัยต่อสุทธิ

[2]

[3] ส่วนหนึ่งเนื่องมาจากการปรับวิธีคำนวนค่าเสื่อมของอุปกรณ์คอมพิวเตอร์และลิขสิทธิ์ตามมาตรฐานบัญชีใหม่
ซึ่งมีผลบังคับใช้ตั้งแต่ปี 2552